ועדת הכספים, כנסת 19, פרוטוקול מספר 425, 2014-10-06 12:00

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים.

ניסן סלומינסקי: הנושא הראשון הוא הרביזיות.

סתיו שפיר: הרביזיות הוגשו מאחר שלא קיבלנו מספיק מידע מאנשי האוצר.

סתיו שפיר: המידע הזה לא הגיע עד לרגע זה.

ניסן סלומינסקי: רק תקריא את הרביזיות.

סתיו שפיר: זה לא רק תקריא את הרביזיות.

סתיו שפיר: הובטח כאן, גם על ידך וגם על ידי אנשי האוצר, שאנחנו נקבל תשובות על השאלות ששאלנו.

ניסן סלומינסקי: לא על רביזיה.

סתיו שפיר: לשם מה הוגשה הרביזיה?

סתיו שפיר: בשביל הכיף?

ניסן סלומינסקי: לא יודע לשם מה.

ניסן סלומינסקי: אין לי מושג.

סתיו שפיר: הוגשה על מנת לקבל את המידע.

ניסן סלומינסקי: אין לי מושג.

ניסן סלומינסקי: זה מוגש באופן קבוע.

סתיו שפיר: אני אומרת לך למה היא הוגשה.

סתיו שפיר: היא הוגשה כדי שנקבל את המידע.

סתיו שפיר: בסוף את המידע מוציאים לעיתונות אבל לא מוסרים לחברי הכנסת.

<טמיר כהן: פנייה מספר 187.

סתיו שפיר: ניסן, אתה יושב ומדבר על נהלים ומדבר על שקיפות.

ניסן סלומינסקי: מי בעד הרביזיה?

סתיו שפיר: איזה רביזיה?

ניסן סלומינסקי: מי בעד הרביזיה?

סתיו שפיר: תקריאו על מה הרביזיה.

סתיו שפיר: הוא הקריא את הרביזיה.

סתיו שפיר: את לא שמעת.

<טמיר כהן: פנייה מספר 187, משרד הפנים.

<טמיר כהן: החומר חולק לכולם.

ניסן סלומינסקי: מי בעד הרביזיה?

סתיו שפיר: יש רביזיה ויש חברי כנסת שלא היו בישיבה והם לא יודעים מה היה.

ניסן סלומינסקי: מי נגד הרביזיה?

ניסן סלומינסקי: בעד – מיעוט

ניסן סלומינסקי: הרביזיה לא התקבלה.

ניסן סלומינסקי: הרביזיה נפלה.

סתיו שפיר: זה נראה לך הגיוני?

ניסן סלומינסקי: זאת הרביזיה.

ניסן סלומינסקי: כך זה הולך עם רביזיה.

סתיו שפיר: קודם כל, צריכים להיות כאן יועצים משפטיים.

ניסן סלומינסקי: לא.

ניסן סלומינסקי: הם אמרו לך.

ניסן סלומינסקי: היא אמרה לי שהיא הסבירה לך.

סתיו שפיר: זה לא נכון.

סתיו שפיר: עובדה שאחר כך שלחו אותם להגיע לכאן, ברגע שאיל ינון הבין שאין כאן יועצים משפטיים.

<טמיר כהן: פנייה מספר 197 ו-198.

סתיו שפיר: ניסן, זה לא מכבד שאתה פשוט מתעלם ממה שאני אומרת כאן.

סתיו שפיר: אתה מדבר על שקיפות כל הזמן.

ניסן סלומינסקי: בסדר.

סתיו שפיר: מה זה בסדר?

<טמיר כהן: חבר הכנסת יצחק כהן הסיר את הרביזיה שלו.

סתיו שפיר: זה שקוף?

סתיו שפיר: בשביל מה קבעת נוהל לפני שנה, נוהל שאומר שמשרד האוצר חייב לתת לנו תשובות, אם אתה לא אוכף את הנוהל שאתה בעצמך קבעת.

ניסן סלומינסקי: מה הפנייה?

<טמיר כהן: משרד ראש הממשלה.

ניסן סלומינסקי: מי בעד הרביזיה?

סתיו שפיר: מה הטעם בנהלים אם אתה לא יכול לעמוד בהם?

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

ניסן סלומינסקי: ניסן, אני קראתי ב"דה מרקר" שכל ערב אתה הולך וסולח לאנשים שהכאיבו לך ואתה מבקש סליחות מאנשים שהכאבת להם.

ניסן סלומינסקי: זה נראה לך הגיוני?

אחמד טיבי: איזה רביזיה זאת הייתה?

<טמיר כהן: מספר 201 ו-202 של משרד ראש הממשלה.

סתיו שפיר: שאתה תבגוד באמון הציבור ולא תאפשר כאן מידע בסיסי על העברות של מאות מיליוני שקלים?

<טמיר כהן: פנייה מספר 203, משרד האוצר.

ניסן סלומינסקי: מי בעד הרביזיה?

סתיו שפיר: מה זאת ההעברה הזאת?

סתיו שפיר: משרד האוצר לא הביא לכאן מידע.

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

סתיו שפיר: כל חברי הכנסת, זה סבבה לכם להצביע כשאתם לא מבינים מה קורה?

<טמיר כהן: רביזיה על פניות מספר 211 ו-212.

ניסן סלומינסקי: מי בעד הרביזיה?

סתיו שפיר: תסביר לי על מה הייתה ההעברה הזאת.

סתיו שפיר: מה זה?

סתיו שפיר: תקריאו על מה.

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

סתיו שפיר: אתם חייבים להקריא על מה זה.

סתיו שפיר: המספר לא מספיק.

ניסן סלומינסקי: הוא הקריא על מה.

סתיו שפיר: הוא לא הקריא על מה.

ניסן סלומינסקי: הרביזיה נפלה.

בועז טופורובסקי: דילגת על רביזיה אחת.

<טמיר כהן: קפצנו על הרביזיה לגבי החקלאות כי יצחק כהן הסיר את הרביזיה שלו.

<טמיר כהן: לכן הייתה רביזיה אחת עליה דילגנו.

בועז טופורובסקי: אבל עוברים על הכול.

ניסן סלומינסקי: כן.

סתיו שפיר: אם תקריא את הנושאים, חבר הכנסת טופורובסקי ידע על מה אנחנו מצביעים.

ניסן סלומינסקי: תמשיך.

<טמיר כהן: רביזיה על פניות 213 עד 218, רשויות פיקוח.

סתיו שפיר: מה זה אומר?

ניסן סלומינסקי: מי בעד הרביזיה?

סתיו שפיר: זה משרד החקלאות?

ניסן סלומינסקי: מי בעד הרביזיה?

סתיו שפיר: מה זאת הרביזיה?

<טמיר כהן: זה לא התפקיד שלי להקריא אותה.

סתיו שפיר: זה התפקיד של יושב ראש הוועדה.

ניסן סלומינסקי: מי נגד הרביזיה?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

סתיו שפיר: זה התפקיד של יושב ראש הוועדה לדאוג לכך שחברי הכנסת ידעו על מה הם מצביעים.

בועז טופורובסקי: ניסן, אתה כרגע מדלג רק על ההשכלה הגבוהה?

ניסן סלומינסקי: כן, אבל נדבר על זה עוד מעט.

ניסן סלומינסקי: רביזיה על פניות מספר 220, משרד ראש הממשלה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

סתיו שפיר: פניות מספר 261 ו-262.

סתיו שפיר: הוועד המקומי בחברון.

סתיו שפיר: הוגשה על זה רביזיה.

סתיו שפיר: היא לא עולה?

סתיו שפיר: לא מעבירים את הכסף?

סתיו שפיר: אני אשמח לשמוע שחזרתם בכם והחלטתם להעביר את הכסף לדרום, במקום להעביר אותו לחברון.

אורית סטרוק: נעביר אותו לחברון כי גם לאנשים בחברון מגיעים שירותים.

סתיו שפיר: נדמה לי שגם אנשי יש עתיד אמרו שהם לא יצביעו בעד ההעברה הזאת.

<טמיר כהן: רביזיה על פניות 261 ו-262, רשויות מקומיות.

ניסן סלומינסקי: מי בעד הרביזיה?

סתיו שפיר: יש עתיד בעד או נגד?

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

סתיו שפיר: מי הצביע כאן בעד?

ניסן סלומינסקי: הרביזיה נפלה.

סתיו שפיר: אנחנו בעד הרביזיה.

סתיו שפיר: בועז טופורובסקי, מה אתך?

סתיו שפיר: אתה נגד הרביזיה?

ניסן סלומינסקי: נגמר הדיון על הרביזיות.

סתיו שפיר: ארבעה מיליון שקלים שיעברו ל-300 אנשים בחברון, במקום לעבור לרשויות המקומיות בדרום.

ניסן סלומינסקי: אנחנו ממשיכים בסדר היום.

<טמיר כהן: פניות מספר 244 ו-245.

סתיו שפיר: פוליטיקה חדשה, שקיפות, איפה הכסף.

סתיו שפיר: בשבוע שעבר היית מאוד גאה בכך שהצבעת נגד מפלגתך והצבעת מצפונית.

סתיו שפיר: מה קרה עכשיו?

סתיו שפיר: המצפון בכיוון אחר?

סתיו שפיר: תסביר לי את המספרים.

בועז טופורובסקי: את מבינה את המספרים.

סתיו שפיר: כן, אני רואה את המספרים.

סתיו שפיר: אני יודעת לקרוא אותם.

בועז טופורובסקי: את רואה חברון ומיד מצביעה נגד.

סתיו שפיר: אם אני לא הייתי עושה את זה בשבוע שעבר, גם לא היית יודע כמה עובר לרשויות המקומיות בדרום וכמה לא.

סתיו שפיר: ארבעה מיליון שקלים עוברים לוועד יהודי בחברון שמונה 300 אנשים.

סתיו שפיר: תסביר לי לאן זה עובר.

סתיו שפיר: ראש המפלגה שלך אמר שכל הכסף של מעמד הביניים נמצא באיתמר.

סתיו שפיר: למה אתם מעבירים עכשיו את הכסף שוב ושוב ושוב?

סתיו שפיר: אתה ראית שחוף אשקלון מקבלת פחות כסף מהמועצה המקומית הר חברון.

סתיו שפיר: מאוד התעצבנת על זה בשבוע שעבר.

סתיו שפיר: עברו כמה ימים וזה פשוט השתנה לגמרי.

סתיו שפיר: כבר לא מעניין אותך.

סתיו שפיר: מה קרה בכמה הימים האלה?

סתיו שפיר: מה שינה את דעתך?

ניסן סלומינסקי: פניות מספר 243 ו-244, התעשייה הצבאית.

סתיו שפיר: אין לכם בושה?

סתיו שפיר: כסף יכול לזרום לכל הכיוונים ואחר כך אתם הולכים ומקצצים ברווחה.

<אסף וסרצוג: הפנייה נועדה לתגבר - - -

סתיו שפיר: בזה לא מקצצים.

סתיו שפיר: הולכים ואומרים קיצצנו עשרים מיליון שקלים.

<אסף וסרצוג: הפנייה נועדה לתגבר סך של 500 מיליוני שקלים עבור תקצוב פורשי התעשייה הצבאית.

סתיו שפיר: השאננות הזאת שלך כאשר מדובר בכספי ציבור, זה פשוט מביך.

סתיו שפיר: יש עתיד.

סתיו שפיר: הייתם אמורים להיות שותפים של הציבור.

ניסן סלומינסקי: רגע.

ניסן סלומינסקי: בואו נחכה שיגמרו לצלם.

סתיו שפיר: הייתם אמורים להיות שותפים של הציבור.

סתיו שפיר: אחרי המחאה שאלתם איפה הכסף והיום אתם רואים איפה הכסף ואתם מצביעים על זה כאילו זה כלום.

ניסן סלומינסקי: בואו נחכה שיגמרו לצלם ואז הכול יירגע.

סתיו שפיר: אתה מסתכל על הכספים, מאות מיליוני שקלים שעוברים כאן וזה שום דבר.

סתיו שפיר: זה פשוט לא מעניין.

ניסן סלומינסקי: בועז, חכה, מצלמים.

סתיו שפיר: באמת, איזו זילות.

סתיו שפיר: אחר כך אתה הולך ועושה וידאו עם מצחיקים לסוכות על זה שאתה מצביע לבד פה בוועדה.

סתיו שפיר: איזו זילות.

סתיו שפיר: תתבייש.

ניסן סלומינסקי: תמשיך.

<אסף וסרצוג: הפנייה נועדה לתקצב סך של 500 מיליוני שקלים עבור פורשי התעשייה הצבאית בהמשך ליישום החלטת ההפרטה והמתווה.

<אסף וסרצוג: עד כה תוקצבו השנה 500 מיליוני שקלים וזאת פנייה שבעצם מוסיפה עוד 500 מיליוני שקלים.

<אסף וסרצוג: עד סוף השנה צפויים לפרוש כ-750 פורשים מתוך סך של קרוב ל-1,200.

<אסף וסרצוג: זאת מהות הפנייה.

ניסן סלומינסקי: הכסף הזה הולך לכיסוי?

<אסף וסרצוג: לתקצוב הפורשים.

<אסף וסרצוג: במסגרת הסכם ההפרטה.

ניסן סלומינסקי: זה בדיוק לפי ההסכם שאושר כאן, בוועדת הכספים.

<אסף וסרצוג: אמת.

<אסף וסרצוג: הוועדה אישרה הרשאה להתחייב לכך ב-2013.

ניסן סלומינסקי: מישהו מחברי הוועדה רוצה להתייחס?

ניסן סלומינסקי: לשאול?

סתיו שפיר: כן.

סתיו שפיר: אני אשמח לדעת מה ההיקף הכולל של ההעברות.

<אסף וסרצוג: סך עלות הפורשים, בהמשך לשאלתך, היא כ-1.5 מיליארד שקלים.

<אסף וסרצוג: הוועדה אישרה בהרשאה להתחייב את הסכום ב-2013.

<אסף וסרצוג: עד כה תוקצבו השנה 500 מיליוני שקלים וכאן מבקשים לתקצב כ-500 מיליוני שקלים נוספים וכ-500 נוספים יתוקצבו בשנה הבאה.

סתיו שפיר: ב-2015.

<אסף וסרצוג: נכון.

סתיו שפיר: בתוך התקציב?

<אסף וסרצוג: כן.

סתיו שפיר: בבסיס התקציב.

ניסן סלומינסקי: מי בעד אישור פניות מספר 243 ו-244?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: פניות מספר 243 ו-244 אושרו

ניסן סלומינסקי: הפניות אושרו.

ניסן סלומינסקי: פנייה מספר 196 ו-902, העברת סכום בגובה 310 מיליון שקלים לנושא של ניצולי השואה.

ניסן סלומינסקי: מי יודע להסביר את זה?

ניסן סלומינסקי: אין מישהו שיודע להסביר?

ניסן סלומינסקי: אני לא מאמין.

סתיו שפיר: אתם צוחקים.

ניסן סלומינסקי: אני לא מאמין.

סתיו שפיר: לא הוזמנו הנציגים?

ניסן סלומינסקי: ודאי שהוזמנו.

<אסף וסרצוג: אני אברר.

ניסן סלומינסקי: אתה תברר.

ניסן סלומינסקי: אנחנו נעבור לדבר השלישי ובינתיים אתם תנסו להזעיק מישהו שידע להסביר.

סתיו שפיר: ניצולי שואה.

סתיו שפיר: כולם רוצים להעביר את הפנייה.

ניסן סלומינסקי: אני יודע.

ניסן סלומינסקי: אנחנו נעביר את זה.

סתיו שפיר: מה עם מתאם הפעולות בשטחים?

ניסן סלומינסקי: אני אעלה את זה עכשיו עד שיבוא מישהו שיוכל להסביר.

ניסן סלומינסקי: רבותיי, זה היה לא מכובד.

ניסן סלומינסקי: אני חוזר שוב.

ניסן סלומינסקי: אנחנו מעלים את פנייה מספר 196 ו-902, ניצולי השואה, סכום של 310.

ניסן סלומינסקי: 042 מיליון שקלים.

ניסן סלומינסקי: מי מסביר?

<גיא הרמתי: אגף תקציבים.

<גיא הרמתי: ראשית, אנחנו רוצים להתנצל על האיחור.

<גיא הרמתי: התכנית הלאומית לניצולי השואה היא כמיליארד שקלים, מעט יותר, שאושרה ב-2014.

יצחק כהן: תוספת.

<גיא הרמתי: כן.

יצחק כהן: מעל לשלושה מיליארד.

יצחק כהן: עכשיו זה ארבעה מיליארד.

<גיא הרמתי: כן.

<גיא הרמתי: התכנית הלאומית היא מיליארד שקלים, מעט יותר, כאשר התכנית אושרה באמצע 2014.

<גיא הרמתי: הפנייה הזאת מפנה 300 מיליון שקלים לצורך נושא המענקים.

<גיא הרמתי: אחד המרכיבים הכי מרכזיים בתכנית הוא מענק שנתי של 3,600 שקלים לכשמונים אלף פליטי שואה, אנשים שנמלטו מהכיבוש הנאצי טרם הכיבוש.

<גיא הרמתי: בנוסף, ההטבה מאפשרת גם קצבה מינימלית של ניצולי שואה של 2,200 שקלים בחודש.

<גיא הרמתי: הקצבה המינימלית טרם התכנית הייתה 1,825 שקלים לחודש והעלו אותה באופן אחיד ל-2,200 שקלים בחודש.

סתיו שפיר: מענקי מחקר ופיתוח.

סתיו שפיר: לאיפה בדיוק זה הולך?

<גיא הרמתי: אני לא מבין.

סתיו שפיר: 383002.

סתיו שפיר: דרך איפה הכספים האלה עוברים?

סתיו שפיר: מי אחראי לפקח על כך שהכסף באמת מגיע ליעדו?

<גיא הרמתי: קודם כל, הכסף כולו מגיע לרשות לניצולי שואה.

<גיא הרמתי: הרשות הזאת היא יחידה במשרד האוצר והיא אמונה על ביצוע החוקים.

<גיא הרמתי: כל התכנית אושרה בחוק בוועדת הכספים ובוועדת העבודה והרווחה ועכשיו זה התקציב שנועד כדי ליישם את החוקים האלה.

<גיא הרמתי: מי שאחראי לפיקוח על היישום הזה, זאת מנהלת הרשות לזכויות ניצולי השואה.

אלכס מילר: היו הפקות לקחים מכל הסיפורים האלה של עורכי דין?

<גיא הרמתי: היה איזשהו תיקון ואני חושב שעשו תיקון בצו המחירים כדי שלא יגבו מניצולי השואה איזשהו סכום תיווך גבוה אבל זה לא קשור לתכנית.

אלכס מילר: הכסף הזה בא כתוספת למשהו שמקבלים יום יום?

יצחק כהן: כן.

יצחק כהן: שאלתי והוא אמר כן.

<גיא הרמתי: כן.

<גיא הרמתי: הכסף הזה, במהלך התכנית אחד העקרונות המנחים היה שזה יהיה במינימום בירוקרטיה.

אלכס מילר: מה ההליך?

<גיא הרמתי: למשל במענקים, איך יודעים על האנשים האלה?

<גיא הרמתי: אלה אנשים שזוהו על ידי ועידת התביעות.

<גיא הרמתי: ועידת התביעות, כדי לבצע את זה, כדי שלא יצטרכו טפסים, העבירה לרשות לניצולי שואה את המידע על שמונים אלף האנשים שנמצאים בישראל וקיבלו פעם מענק מהגרמנים בסכום של 2,500 יורו.

יצחק כהן: זה לגבי אלה שעלו אחרי 1953?

<גיא הרמתי: מכל שנות העלייה.

יצחק כהן: גם אלה שמקבלים היום מענקים?

<גיא הרמתי: כן.

<גיא הרמתי: המענקים מיועדים למישהו שמהותית נמלט מהכיבוש הנאצי ולא שהה תחת הכיבוש הנאצי.

יצחק כהן: יש כאלה שמקבלים היום מענקים.

יצחק כהן: הם נכללים בתכנית הזאת?

<גיא הרמתי: כן.

<גיא הרמתי: הם נכללים בתכנית.

<גיא הרמתי: לפני התכנית אלה היו מענקים שהוגשו על ידי קבלות לקרן לרווחה והקרן לרווחה קיבלה תמיכה מהרשות לניצולי שואה.

<גיא הרמתי: עכשיו אנחנו בעצם מלאימים את השירות הזה והופכים אותו לממשלתי, גורף, אוטומטי ובלי קבלות וגם מגדילים אותו מ-2,000 לשנה ל-3,600 ו-4,000.

יצחק כהן: כך ייחסך הרבה כסף לקליימס.

<גיא הרמתי: לא.

<גיא הרמתי: זה לא קשור לקליימס.

יצחק כהן: הם ימשיכו לשלם את מה שהם שילמו עד היום.

<גיא הרמתי: הם ימשיכו.

<גיא הרמתי: הקליימס שילמו וממשיכים לשלם כ-1,500 שקלים לחודש לקבוצה של עשרים אלף יוצאי מחנות וגטאות.

<גיא הרמתי: זה בעצם מוביל אותי לסעיף אחר בתכנית.

<גיא הרמתי: הקבוצה הזאת של ניצולי שואה פר-אקסלנס, מהמעגל הראשון, שקיבלו רק 1,500 שקלים בגלל שרובם עלו אחרי 1953, באה הממשלה ועשתה השוואת תנאים.

<גיא הרמתי: זאת אומרת, לקחה את אותם אנשים והשוותה אותם לנכי רדיפות הנאצים, אלה שעלו לפני 1953 שזה אומר לתת להם קצבה מינימלית של 2,200 שקלים ולתת להם הבטחת הכנסה - - -

סתיו שפיר: של כמה?

<גיא הרמתי: של 2,200.

<גיא הרמתי: מ-1,500 ל-2,200.

<גיא הרמתי: זה צעד ראשון.

<גיא הרמתי: צעד שני הוא הבטחת הכנסה של 5,300 ומעלה, עם אחוזי נכות.

סתיו שפיר: על כמה אנשים זה יחול?

<גיא הרמתי: אלה עשרים אלף אנשים שקיבלו עכשיו את ההטבה של השוואת התנאים ונכנסו בתנאים זהים למעגל נכי רדיפות הנאצים שהם שישים אלף שהם מלפני 1953.

אלכס מילר: אתה יודע להגיד היום שכל ניצול שואה שמגיע לו לקבל את הכסף, יודע לקבל אותו בלי שום הליך של תביעה או כל הליך שבעצם יכול להיות הליך בירוקרטי שימנע ממנו לקבל או משרד של מתווכים כאלה ואחרים?

<גיא הרמתי: לגבי מסלול ראשון, כן.

<גיא הרמתי: לגבי מסלול שני, לא.

<גיא הרמתי: זאת אומרת, יש שני מסלולים כאשר האחד הוא המסלול הרפואי, הרוחבי, שהוא לא קשור להכנסות של הבן אדם והוא 2,200 שקלים והלאה.

<גיא הרמתי: זה אוטומטית.

<גיא הרמתי: המסלול השני הוא המסלול של השלמת הכנסה בו הניצול מדווח על ההכנסות שלו ואז דואגים לו ל-5,300 שקלים.

<גיא הרמתי: אם הוא פחות מזה, עדיף לו לעבור למסלול הזה וזה עושה הרשות.

אלכס מילר: הפיקוח על אותם מתווכים, עורכי הדין שמטפלים בניצולי השואה וגם מגישים את הטפסים, יש לכם פיקוח ואתם יודעים בוודאות שהכסף מגיע בסופו של דבר לניצול השואה ולא נעצר באמצע?

<גיא הרמתי: כן.

<גיא הרמתי: קודם כל, הם מאמתים את חשבון הבנק של הניצול שאכן הוא שלו ולא של עורך דין או של הבן של הניצול.

<גיא הרמתי: שנית, זה איזשהו מהלך שעשתה הרשות שאני לא בקיא בו אבל אני יודע שהם עשו משהו נגד דמי התיווך שלקחו עורכי הדין.

אלכס מילר: אם אפשר לקבל מכם בצורה מסודרת את השינוי בעקבות המקרה שהיה וכל המדינה נחשפה אליו.

אלכס מילר: מה היה השינוי ואיך אנחנו יודעים בוודאות שהכסף מגיע אליו.

<גיא הרמתי: אני יכול לבקש את זה מהרשות.

יצחק כהן: אני הגשתי הצעת חוק.

יצחק כהן: תצטרפו אלי.

יצחק כהן: אני הגשתי הצעת חוק להוציא את עורכי הדין מהתמונה.

אלכס מילר: אנחנו מאשרים עכשיו כסף.

אלכס מילר: מחר הכסף יגיע לחשבון ויתחילו להגיש תביעות.

ניסן סלומינסקי: הכסף הזה עובר לחשבון של כל אחד ואחד מניצולי השואה.

<גיא הרמתי: כן.

ניסן סלומינסקי: לחשבון שלו.

<גיא הרמתי: כן.

<גיא הרמתי: הוא כבר עבר.

סתיו שפיר: איך הוא עבר אם עוד לא אישרנו?

<גיא הרמתי: כי מדובר בחוק.

<גיא הרמתי: שנית, ההוצאות של הרשות הן שלושה מיליארד שקלים כבר עכשיו.

<גיא הרמתי: זאת אומרת, מאות המיליונים שיחסרו בסוף שנה, הם לא מורגשים.

יצחק כהן: יש להם כסף.

<גיא הרמתי: חשבת הרשות והרשות לא ימנעו את התשלום לפי התאריך שלו שקובע החוק בגלל איזשהו ספק.

סתיו שפיר: ברשות יש מספיק כסף כדי להעביר את כל הדבר הזה?

יצחק כהן: עד סוף השנה.

<גיא הרמתי: השתמשו בכספים שבמצב רגיל היו מיועדים לדצמבר נניח.

סתיו שפיר: מה זה עד סוף השנה?

סתיו שפיר: ב-2015 כבר אפשר להכניס את זה לתקציב.

סתיו שפיר: אנחנו מעבירים כאן ל-2014.

<גיא הרמתי: ב-2015 זה ייכנס לתקציב.

סתיו שפיר: אבל אתה אומר שהכסף כבר עבר.

<גיא הרמתי: אני מתכוון לסוף שנת 2014.

<גיא הרמתי: הגדילו בחצי מיליארד שקלים את ההוצאה לחודש יולי וזה מכספים שהיו מיועדים לפני התכנית לדצמבר ולנובמבר.

<גיא הרמתי: עכשיו אנחנו נכניס את זה והכסף ישמש לדצמבר ונובמבר.

סתיו שפיר: מה היה קורה אם הוועדה לא הייתה מאשרת?

ניסן סלומינסקי: בדצמבר לא היה כסף.

<גיא הרמתי: בנובמבר היינו נכנסים לגירעון ואז הייתה בעיה.

סתיו שפיר: צריך להגיד שהכסף הזה עובר משירותים חברתיים, ממשרד הרווחה.

<גיא הרמתי: חלקו.

<גיא הרמתי: התקציב הזה מיועד רק לרשות לניצולי שואה.

<גיא הרמתי: בכל התכנית יש כמה סעיפים כמו שירותים חברתיים ושירותי סיעוד וביטוח לאומי שהם יבואו לידי ביטוי במשרד הרווחה ובביטוח לאומי.

שמעון אוחיון: כל הקבוצה הזאת היא קבוצה מזוהה.

<גיא הרמתי: כן.

שמעון אוחיון: הם לא צריכים כאן פנייה ועזרה של עורכי דין כי זאת קבוצה מזוהה.

<גיא הרמתי: נכון.

אלכס מילר: הם הולכים למסלול השני.

שמעון אוחיון: מי שירצה אחר כך להוכיח במסלול השני שיש לו פחות.

<גיא הרמתי: כן.

<גיא הרמתי: הוא יכול לעשות את זה.

<גיא הרמתי: זה טופס של שני עמודים והוא יכול לעשות זאת.

אלכס מילר: רשמת את בקשתי?

<גיא הרמתי: כן.

אלכס מילר: אני רוצה לראות את השינוי ואת הפקת הלקחים.

<גיא הרמתי: מול עורכי הדין.

אלכס מילר: כדי שהכספים לא יגיעו בפועל למתווך אלא לניצול השואה.

אלכס מילר: אני רוצה לדעת האם היה שינוי או לא היה שינוי.

סתיו שפיר: איך אתם דואגים שהמידע על כל השינויים האלה יעבור לניצולי השואה?

<גיא הרמתי: רוב הדברים לא דורשים פעולה מצד הניצול אלא הם אוטומטיים.

<גיא הרמתי: זאת אומרת, הרשות פנתה לביטוח לאומי ולוועידת התביעות כדי לקבל את המידע הזה ואז היא יודעת מראש איפה הניצול נכנס בתנאי הזכאות.

<גיא הרמתי: במקביל יש מרכז מידע מאוד טוב של הרשות, מרכז מידע טלפוני, והיה פרסום של משרד האוצר על כל ההחלטה.

סתיו שפיר: מה סדר הגודל של ניצולי השואה שלא מקבלים מענה באף אחד מהמסלולים?

<גיא הרמתי: אני אנסח תשובה.

<גיא הרמתי: אין ניצול שואה שלא מקבל מענה.

<גיא הרמתי: יש ניצולי שואה שמצבם לא משתנה.

סתיו שפיר: למה?

<גיא הרמתי: סליחה.

<גיא הרמתי: אין אף ניצול שואה שמצבו לא משתנה.

<גיא הרמתי: בעצם כל אחד מוטב במשהו.

<גיא הרמתי: יש מישהו שמוטב בהרבה ויש כאלה שמוטבים בפחות.

<גיא הרמתי: המינימלי זאת ההטבה של תרופות חינם.

<גיא הרמתי: זה המעט ביותר שמישהו מניצולי השואה יכול לקבל.

סתיו שפיר: למה זה כך?

סתיו שפיר: מי שלא זכאי ליותר, למה הוא לא זכאי?

<גיא הרמתי: כי הוא כבר היה זכאי לפני התכנית, או למשל השינויים שערכה ועדת הכספים לפני שנתיים היטיבו אתו אז.

<גיא הרמתי: בסדרי עדיפויות אמרו שהוא כבר הוטב, דאגנו לו לרמת הכנסה של 5,300 שקלים, דאגנו לו לרמת הכנסה של 9,900 שקלים - את זה ועדת הכספים עשתה לפני כשלוש שנים – והוחלט שהאנשים האלה, המיליארד לו יוקצה להם מלבד אותו פטור מלא מתשלום עבור תרופות.

סתיו שפיר: כמה ניצולי שואה יישארו אחרי התכנית מתחת לקו העוני?

<גיא הרמתי: ניצולי שואה מהמעגל הראשון, איש לא יהיה מתחת לקו העוני.

<גיא הרמתי: לכל אחד יש או 2,200 שקלים או דאגה לרף הכנסה של 5,300 שקלים.

<גיא הרמתי: פליטי השואה, אלה שנמלטו מהכיבוש הנאצי, שהם כתשעים אלף אנשים, הם יקבלו פטור מתשלום עבור תרופות, 3,600 שקלים לשנה מענק ובעצם זהו.

<גיא הרמתי: יכול להיות שחלק מהם, הסיוע הזה לא מספיק להם כדי לעלות לקו העוני.

סתיו שפיר: מה זה יכול להיות?

סתיו שפיר: כמה?

סתיו שפיר: יש לכם את כל המידע מביטוח לאומי.

סתיו שפיר: כמה?

סתיו שפיר: במספרים.

<גיא הרמתי: האנשים האלה הם לא ניצולי שואה מהמעגל הראשון.

<גיא הרמתי: הם נחשבים, כמו כל הקשישים שמי מביניהם שיש לו הכנסה נמוכה, מקבל השלמת הכנסה מביטוח לאומי.

<גיא הרמתי: במקביל – זה לא רלוונטי לניצולי השואה – הממשלה הולכת לקדם הגדלה של השלמת ההכנסה לקשישים ולא משנה אם הם פליטי שואה או אינם פליטי שואה, כך שגם הם יעלו מקו העוני, אבל זה לא מתוקף התכנית הזאת.

סתיו שפיר: אני שוב שואלת מה המספר.

סתיו שפיר: רגע, ניסן, זה מספיק חשוב כדי שנדבר על זה עוד חצי דקה.

סתיו שפיר: העברת את הרביזיות בחמש שניות.

סתיו שפיר: מה המספר?

סתיו שפיר: אתם הרי עושים בדיקה כדי לוודא שכל אחד מקבל משהו מהמסלול.

<גיא הרמתי: אנחנו עושים בדיקה אבל לא בדקנו את קו העוני.

<גיא הרמתי: המטרה לא הייתה קו העוני והיחס שלהם אליו.

<גיא הרמתי: המטרה הייתה לסייע כמה שיותר לניצולי השואה באיזושהי חלוקה, פחות או יותר חמישים-חמישים בין פליטי השואה לניצולי השואה.

<גיא הרמתי: כמעט חצי מיליארד שקלים מתוך המיליארד הופנו לפליטי השואה שהם תשעים אלף אנשים.

<גיא הרמתי: בשורה התחתונה, זה אומר 3,600 שקלים לשנה.

סתיו שפיר: את זה הבנתי.

סתיו שפיר: 3,600 שקלים לשנה, זאת בדיחה.

<גיא הרמתי: זאת לא בדיחה.

<גיא הרמתי: זאת הוצאה של 400 מיליון שקלים.

ניסן סלומינסקי: אם הם נמצאים בבעיה, יש להם השלמת הכנסה והם הולכים במסלול השני.

סתיו שפיר: הוא מדבר על תשעים אלף אנשים שלא נמצאים.

ניסן סלומינסקי: לא, הוא מדבר על אלה שהם לא במעגל הראשון.

<גיא הרמתי: המענק הזה לא נחשב להשלמת הכנסה.

ניסן סלומינסקי: במעגל הראשון אין אף אחד שנמצא מתחת לסף.

<גיא הרמתי: במעגל השני, אחרי התכנית, לא יהיו.

ניסן סלומינסקי: את שואלת את אותה שאלה חמש פעמים והוא מסביר לך שאין לו את הנתון.

סתיו שפיר: זה מספיק חשוב כדי להבין מה אמצעי הפיקוח על זה שניצולי השואה בסוף מקבלים את הכסף.

סתיו שפיר: בסוף לא נשאר להם הרבה מאוד זמן.

סתיו שפיר: בואו ננסה לטפל בזה כמה שיותר מהר כדי שנדאג שאנשים לא ימותו עניים.

ניסן סלומינסקי: השאלה איך אנחנו מבטיחים שהם יקבלו וזאת שאלה שנשאלה מהתחלה והוא הסביר את זה.

ניסן סלומינסקי: זה היה רוב הדיון שהתקיים קודם לכן.

סתיו שפיר: ועוד לא התקבלה תשובה.

סתיו שפיר: לכן מעניינים אותי המספרים.

סתיו שפיר: לא סתם אני מתעקשת.

סתיו שפיר: מן הסתם אני אצביע בעד ההעברה הזאת.

<גיא הרמתי: קשישים שהם לא ניצולי שואה, אין הבחנה בין פליטי שואה לבין קשישים רגילים לגבי קו העוני.

<גיא הרמתי: הממשלה לא עושה את זה ולא עשתה את זה.

<גיא הרמתי: היא נתנה להם סיוע אקסטרה, שלא ייחשב להשלמת הכנסה.

<גיא הרמתי: כדי לענות על סוגיית העוני בקרב קשישים, יש לזה כלי אחד שנקרא השלמת הכנסה וביטוח לאומי שלא מבחין והממשלה לא רוצה להבחין בין פליטי שואה לאלה שאינם פליטי שואה.

<גיא הרמתי: לגבי התחום הזה, שר הרווחה, עכשיו בדיוני התקציב, הולך כנראה לקדם החלטה של תוספת השלמת הכנסה לקשישים בביטוח לאומי שתהיה רלוונטית.

<גיא הרמתי: השאלה שלך נוגעת לאנשים האלה שחציים כנראה ניצולי שואה.

<גיא הרמתי: יש מאתיים אלף קשישים שמקבלים השלמת הכנסה וביטוח לאומי ואלה יועלו עד לקו העוני.

<גיא הרמתי: זאת אומרת, תהיה תוספת של כמה מאות מיליוני שקלים לנושא הזה.

<גיא הרמתי: זה עונה על השאלה שלך אבל נדרשתי להסביר כאן על התכנית לניצולי שואה אבל מהסיבות האחרות, מהסיבות הרוחביות של טיפול בעוני ושל ועדת העוני ולא קשור לניצולי השואה.

סתיו שפיר: זה הולך להיכנס לתקציב?

<גיא הרמתי: כן.

יצחק כהן: המיליארד שקלים האלה, זה כל שנה?

יצחק כהן: זה פרמננטי?

<גיא הרמתי: כן.

<גיא הרמתי: זה לבסיס.

ניסן סלומינסקי: אני מבקש דרכך שלהבא לא יעבירו כסף לניצולי השואה דרך זה שחותכים במשרדים חברתיים.

ניסן סלומינסקי: שימצאו תקציב אבל לא דרך חיתוך של משרדים חברתיים.

ניסן סלומינסקי: אתה מחליף פרה בחמור, להבדיל.

ניסן סלומינסקי: אני לא רוצה להיכנס לזה עכשיו כי אנחנו כן רוצים להעביר את הפניות.

ניסן סלומינסקי: אני רק אומר שלהבא זה לא ייעשה בדרך הזאת.

<גיא הרמתי: שיעורם בתקציב הוא מאוד גבוה.

ניסן סלומינסקי: לא משנה.

ניסן סלומינסקי: שיהיה תקציב לנושא אבל לא דרך חיתוך של משרדים אחרים.

ניסן סלומינסקי: לכן אני מתעלם מזה עכשיו כי אנחנו רוצים להעביר את זה, אבל להבא אל תביאו אותנו למצב שנצטרך להחליט בין ניצולי שואה למשרד הרווחה או דברים מהסוג הזה.

ניסן סלומינסקי: מי בעד פניות מספר 196 ו-9002?

ניסן סלומינסקי: בעד – פה אחד

ניסן סלומינסקי: הפניות אושרו פה אחד.

אחמד טיבי: היה סעיף של משרד ראש הממשלה לגבי ההשכלה הגבוהה.

אחמד טיבי: הייתה עליו רביזיה של חבר הכנסת מילר.

ניסן סלומינסקי: כן.

ניסן סלומינסקי: בינתיים לא העליתי את זה.

אחמד טיבי: למה?

ניסן סלומינסקי: אם זה לא יעלה היום, זה יעלה מיד אחרי סוכות.

אחמד טיבי: למה לא היום?

יצחק כהן: למה לא היום?

ניסן סלומינסקי: יש בקשה מסוימת ואני רוצה זמן כדי שהם יפתרו את זה.

אחמד טיבי: לא עשית את זה עם ההעברה למתנחלי חברון.

אחמד טיבי: הצבעת על מתנחלי חברון ואתה לא מצביע על זה?

אחמד טיבי: זאת בקשה של האוצר.

ניסן סלומינסקי: אני יודע.

ניסן סלומינסקי: נראה עד סוף הישיבה.

ניסן סלומינסקי: לפעמים אני נותן גם שבוע זמן כדי להסיר את הנושא.

יצחק כהן: איך יפתרו את הבעיה?

ניסן סלומינסקי: לא כך.

ניסן סלומינסקי: תפוס אותו בצד.

אחמד טיבי: מה זאת אומרת?

אחמד טיבי: זה נושא מהותי.

אחמד טיבי: מה זה בצד?

ניסן סלומינסקי: לא עכשיו.

ניסן סלומינסקי: זאת רביזיה שאני אעלה אותה או היום או אחרי סוכות.

יצחק כהן: מה לא קיבלת?

יצחק כהן: במה לא הסתדרו אתך?

ניסן סלומינסקי: לא קשור למה שהוא קיבל.

יצחק כהן: מה הבעיה?

אלכס מילר: הקריטריונים לקבלת מלגות לא מתאימים מבחינתנו לתמוך בהעברה הזאת.

אלכס מילר: בקריטריון חסר שירות לאומי.

אלכס מילר: אני לא מוכן לתת גם את הלימודים האקדמיים וגם את המלגות על חשבון משלמי המסים לאנשים שלא תורמים דקה מחייהם למדינה.

אחמד טיבי: בוא נעמיד את זה להצבעה.

ניסן סלומינסקי: לא.

ניסן סלומינסקי: זה דבר שאני לא רוצה לעשות כך בהצבעה.

ניסן סלומינסקי: עזוב.

זהבה גלאון: אפשר שאלת הבהרה?

ניסן סלומינסקי: אבל אני לא פותח את זה לדיון.

יצחק כהן: אבל למה?

זהבה גלאון: אני שואלת שאלת הבהרה.

זהבה גלאון: כשבא חבר הכנסת מילר ואומר את זה כנציג בכיר של מפלגה בקואליציה ובא האוצר ומציע את ההצעה הזאת.

אחמד טיבי: זה כסף של משרד ראש הממשלה.

זהבה גלאון: האוצר מציע את ההצעה הזאת.

זהבה גלאון: היעלה על הדעת שיכול לבוא חבר כנסת עכשיו ממפלגה שהיא בקואליציה, בלי שאתם מתואמים, ויציע הצעה כזאת.

ניסן סלומינסקי: את שואלת שאלה נכונה.

ניסן סלומינסקי: באמת לא יעלה על הדעת ולכן אני צריך לברר את זה.

אחמד טיבי: מה זה לברר?

אחמד טיבי: מתי הגשת את ההצעה?

אחמד טיבי: בשבוע שעבר.

אחמד טיבי: אדוני היושב ראש, לא היה זמן לברר?

אחמד טיבי: היית עסוק בהעברה לחברון?

ניסן סלומינסקי: לא בזה הייתי עסוק.

ניסן סלומינסקי: הייתי עסוק ביום כיפור.

אורית סטרוק: מפריע לך שמעבירים כסף לחברון.

אחמד טיבי: הרביזיה היחידה שאתה דוחה ולא מעמיד להצבעה היא רביזיה שקשורה לסטודנטים הערבים.

אחמד טיבי: אני מבקש להעמיד את זה להצבעה.

ניסן סלומינסקי: אני כרגע לא מעמיד את זה.

אחמד טיבי: אבל למה אתה לא מעמיד את זה להצבעה.

ניסן סלומינסקי: אמרתי שעד סוף הישיבה אולי נעשה את זה ואם לא, בישיבה הבאה.

אחמד טיבי: תסביר לחברי הוועדה למה ומה השיקולים שלך.

אחמד טיבי: אתה עושה את זה לאנשים שלך בהתנחלויות?

יצחק כהן: תעמיד את זה להצבעה.

אחמד טיבי: תעמיד את זה להצבעה.

יצחק כהן: תעמיד את זה להצבעה.

יצחק כהן: בועז כאן.

יצחק כהן: יש מדיניות לסגור את האוניברסיטאות בפני הערבים?

יצחק כהן: יש מדיניות לסלק את הערבים מהאוניברסיטאות?

אחמד טיבי: תעמיד את זה להצבעה.

אחמד טיבי: תצביע.

ניסן סלומינסקי: עוד לא גמרנו את ההעברות הכספיות.

אחמד טיבי: אבל היה סעיף של רביזיות.

אחמד טיבי: למה דילגת על הסעיף הזה?

ניסן סלומינסקי: בינתיים דילגתי עליו.

ניסן סלומינסקי: אני לא צריך להסביר למה.

אחמד טיבי: מה זה?

אחמד טיבי: מי אתה בכלל?

אחמד טיבי: מה זה אתה לא צריך להסביר?

יצחק כהן: לא.

יצחק כהן: אתה חייב להסביר.

אחמד טיבי: אתה תסביר ותהיה הצבעה.

סתיו שפיר: אתה חייב להסביר לחברי הוועדה.

יצחק כהן: בועז, ל-יש עתיד יש מה להגיד?

אחמד טיבי: בועז, אתה שותק.

יצחק כהן: אין לך מה להגיד?

יצחק כהן: תדרוש הצבעה.

אחמד טיבי: בקשה של שר האוצר.

ניסן סלומינסקי: אתה יודע שזה לא רלוונטי לדרוש.

יצחק כהן: הוא יושב ראש התאחדות הסטודנטים.

ניסן סלומינסקי: תן לי לנהל את הישיבה.

סתיו שפיר: הם לא יריבו בקואליציה על שום דבר.

זהבה גלאון: מה זאת האמירה הזאת שאתה לא חייב להסביר?

יצחק כהן: זה לא היה.

יצחק כהן: הכול היה אבל זה לא היה.

יצחק כהן: זה עוד לא היה.

יעקב ליצמן: אם אתה חושב שמהיום והלאה אתה הולך לעבור על כל ההעברות הכספיות - אם אתה לא מביא אותן, אתה עושה פוליטיזציה מכל העברה תקציבית - אנחנו נעשה כמו שעשינו במע"מ לגבי כל העברה תקציבית.

ניסן סלומינסקי: בין כה וכה אתם עושים את זה.

יעקב ליצמן: עוד לא.

יעקב ליצמן: עוד לא עשינו.

ניסן סלומינסקי: לא אני הגשתי את הרביזיה.

יעקב ליצמן: לא משנה, אבל אתה צריך להצביע.

יעקב ליצמן: תצביע.

אחמד טיבי: תצביע.

אחמד טיבי: הצבעת על כל הרביזיות.

ניסן סלומינסקי: אז מה?

סתיו שפיר: מה זאת אומרת אז מה?

סתיו שפיר: אתה לא יכול להתייחס לחבר הוועדה כך.

יצחק כהן: אם זאת ועדה פרטית, תגיד לנו.

אחמד טיבי: אתה לא קיבלת את הוועדה בירושה.

סתיו שפיר: ניסן, הכסף הזה שייך לאימא שלך?

סתיו שפיר: איך אתה מתנהג?

ניסן סלומינסקי: אני אגיד עוד פעם אחת ואם תרצו, טוב, ואם לא, מה אני יכול לעשות.

סתיו שפיר: אתה לא יכול פעם אחת להתנהג בצורה אחת ופעם אחרת לעשות משהו אחר.

יצחק כהן: יש עתיד, אין לכם מה להגיד?

ניסן סלומינסקי: או שאני אעלה היום את הרביזיה - - -

אחמד טיבי: אתה חייב להעלות היום יחד עם כל הרביזיות.

ניסן סלומינסקי: אתה רוצה לתת לי לדבר?

אחמד טיבי: או שיש סיבה.

ניסן סלומינסקי: אתה רוצה לתת לי לדבר?

ניסן סלומינסקי: או שזה יעלה - - -

יצחק כהן: דברו.

יצחק כהן: מה קרה?

יצחק כהן: בלעתם סכין?

יצחק כהן: דברו.

סתיו שפיר: הם לא קיבלו אישור.

יצחק כהן: יש עתיד, אין לכם מה להגיד.

יצחק כהן: אז אין לכם עתיד.

ניסן סלומינסקי: אתם לא נותנים לי לדבר.

יצחק כהן: אנחנו לא סטטיסטיים כאן.

ניסן סלומינסקי: אני מתחיל לדבר ואתה לא נותן לי.

ניסן סלומינסקי: מה אתה רוצה שאני אעשה?

אחמד טיבי: דבר.

אחמד טיבי: תסביר.

ניסן סלומינסקי: אמרתי או שזה יעלה בישיבה זאת.

יצחק כהן: מה זה או?

ניסן סלומינסקי: פעם אחרונה.

ניסן סלומינסקי: אם לא, אני ממשיך הלאה.

סתיו שפיר: במה זה תלוי?

סתיו שפיר: בגורמים מהשמיים?

ניסן סלומינסקי: או שזה יעלה בישיבה הזאת או שזה יעלה בישיבה הבאה.

יעקב ליצמן: מה זה הישיבה הזאת?

סתיו שפיר: במה זה תלוי?

אחמד טיבי: במה זה תלוי?

יעקב ליצמן: מה זה הישיבה הזאת?

יצחק כהן: מה זה "או"?

סתיו שפיר: אנחנו אמורים לקבל הוראות משמיים על זה?

סתיו שפיר: במה זה תלוי אם זה יעבור היום או לא?

יעקב ליצמן: עשרים מיליון שקלים.

ניסן סלומינסקי: העברה מספר 17004.

יעקב ליצמן: מה זה הישיבה הזאת?

יצחק כהן: ניסן, אנחנו לא סטטיסטיים כאן.

יצחק כהן: באמצע החופש הגענו לכאן כדי לשמוע אותך אומר לנו או, או, או?

יצחק כהן: מה זה?

ניסן סלומינסקי: אתה לא נותן לי זמן.

יצחק כהן: אבל אתה אומר לי "או".

יצחק כהן: מה זה "או"?

יצחק כהן: גמרת את הרביזיות?

יצחק כהן: תן את הרביזיה.

ניסן סלומינסקי: אם זה לא יעלה היום, זה יעבור לישיבה הבאה, אם לא תיתן לי זמן.

יצחק כהן: אתה מאיים עלי?

ניסן סלומינסקי: לא.

ניסן סלומינסקי: אני לא מאיים על אף אחד.

יצחק כהן: מה זה הישיבה הבאה?

זהבה גלאון: מה שיקול הדעת?

ניסן סלומינסקי: העברה מספר 17004.

אחמד טיבי: לא שמענו מה השיקול.

אחמד טיבי: תסביר לנו.

אחמד טיבי: אנחנו חברי ועדת כספים.

יצחק כהן: לא, אתה סטטיסט.

אלכס מילר: הוא יכול לטעות.

אלכס מילר: מה קרה?

יעקב ליצמן: אנחנו חיים שנה שלמה עם טעויות של שר האוצר.

יעקב ליצמן: הוא לא מפסיק לטעות.

יעקב ליצמן: כל הזמן הוא טועה.

ניסן סלומינסקי: כך זה לא יעלה היום.

ניסן סלומינסקי: חבל.

יעקב ליצמן: הוא מתבלבל במספרים – מיליארד, שלושה מיליארד.

אלכס מילר: אני הייתי בכנסת עת אתה היית יושב ראש ועדת הכספים ואתה לא הצבעת על כל דבר.

יעקב ליצמן: על כל דבר הצבעתי.

אלכס מילר: לא נכון.

יעקב ליצמן: על כל דבר הצבעתי.

אלכס מילר: אני יכול להוציא פרוטוקולים.

יעקב ליצמן: על כל דבר הצבעתי.

יעקב ליצמן: לא יעלה, לא יבוא, לא יגיע ולא ניתן.

זהבה גלאון: לא הבנו מה היה שיקול הדעת שלך לא להצביע על הרביזיה.

ניסן סלומינסקי: עדיין לא סיימנו את הישיבה.

אחמד טיבי: זהבה שואלת מה שיקול הדעת.

יצחק כהן: אין שיקול דעת.

יצחק כהן: אני אומר שאין שיקול דעת.

אחמד טיבי: אולי נשמע.

ניסן סלומינסקי: העברה מספר 17004.

ניסן סלומינסקי: אם אתה רוצה שיהיה סיכוי שיעלה היום, בוא נמשיך.

ניסן סלומינסקי: בדרך הזאת זה לא יעלה.

אחמד טיבי: תסביר לנו לאט כדי שנבין.

אחמד טיבי: יכול להיות שבגלל שקהל היעד הוא קוץ בישבן?

ניסן סלומינסקי: אני לא יודע בדיוק מה זה.

ניסן סלומינסקי: העברה מספר 17004.

אחמד טיבי: יש מקרה של נפנוף.

יעקב ליצמן: לא יעלה על הדעת.

יצחק כהן: אני מתפלא על בועז שהוא שותק.

יצחק כהן: יושב ראש התאחדות הסטודנטים.

סתיו שפיר: תגיד לנו אם זה הולך להעלות או לא הולך להעלות ומתי תעשה ישיבה.

ניסן סלומינסקי: אם תתנו לי זמן.

יעקב ליצמן: רק תסביר במה זה תלוי.

יצחק כהן: טמיר, תודיע על הפסקה.

אחמד טיבי: אנחנו מבקשים הפסקה להתייעצויות.

יצחק כהן: התייעצות סיעתית.

זהבה גלאון: אדוני, זה מתאים לאלכס מילר להביא הצעות גזעניות כאלה, אבל לך, למשוך אותם ולא לאשר אותם, לא.

אחמד טיבי: אני חולק על דבריה של זהבה.

אחמד טיבי: דווקא מתאים לך.

יצחק כהן: מה שכן, לא מתאים לבועז.

יצחק כהן: לבועז זה לא מתאים.

אלכס מילר: איזה הצעה גזענית?

אלכס מילר: שירות לאומי זאת הצעה גזענית?

אלכס מילר: לאיפה הגענו?

אלכס מילר: שירות לאומי היא הצעה גזענית?

אלכס מילר: השתמטות.

אלכס מילר: צריך לתרום למדינה.

יצחק כהן: בועז, תגיד שאתה לא רוצה להמשיך ולא יהיה לו רוב.

יצחק כהן: הכול תלוי בכם, ב-יש עתיד.

ניסן סלומינסקי: לא צריך רוב עכשיו.

ניסן סלומינסקי: אל תעביר את זה.

ניסן סלומינסקי: מצדי, אל תעביר את זה.

יעקב ליצמן: מי ביקש לא להעביר את הרביזיה?

ניסן סלומינסקי: יש בקשה מסוימת ואני צריך לבדוק אותה.

סתיו שפיר: בקשה ממי?

ניסן סלומינסקי: אלכס הגיש הסתייגות.

יעקב ליצמן: אני רוצה להבין את זה.

יצחק כהן: כל הכבוד לאלכס.

יצחק כהן: אלכס הוא חבר שלי.

יצחק כהן: תעמיד את זה להצבעה.

יצחק כהן: אלכס הגיש, שמענו, תודה, תעמיד את זה להצבעה.

יעקב ליצמן: אם עושים ישיבה אחרי יום כיפור, צריך לעשות משהו דרמטי כדי לקיים את הישיבה.

יעקב ליצמן: אני רוצה לדעת מה הדרמטיות.

יצחק כהן: לא באים אליך בטענות.

יצחק כהן: באים אליו בטענות.

יצחק כהן: אתה מייצג את המפלגה שלך, זה בסדר.

יצחק כהן: באים אליו בטענות.

ניסן סלומינסקי: ליצמן, הדרמטי היה להעביר את הכסף לניצולי השואה.

יצחק כהן: הם סחטו את ההדק הזה עד הסוף, של ניצולי השואה.

ניסן סלומינסקי: תתחיל להסביר.

<אסף וסרצוג: הפנייה נועדה להשלים את העברת העודפים המחויבים.

יעקב ליצמן: אני רוצה להבין למה אתה מסביר דווקא את הפנייה הזאת.

<אסף וסרצוג: אני מסביר את הפנייה שאני הרפרנט באגף התקציבים.

זהבה גלאון: זה קשור לרביזיה לגבי הסטודנטים?

<אסף וסרצוג: לא.

<אסף וסרצוג: אני הרפרנט של מתאם פעולות הממשלה בשטחים.

יעקב ליצמן: לא הבנתי.

יעקב ליצמן: מה אנחנו עושים כאן?

ניסן סלומינסקי: ליצמן, אתה רוצה שנסגור את הישיבה?

ניסן סלומינסקי: אני אשמח כי אני לא מת על ההעברה הזאת.

ניסן סלומינסקי: אסף, תתחיל להסביר.

<אסף וסרצוג: מדובר בפנייה שנועדה להשלים את העברת מאה אחוזים מהעודפים המחויבים.

<אסף וסרצוג: זאת פנייה שמשלימה עשרים אחוזים נוספים מעבר לשמונים שכבר אושרו באפריל.

<אסף וסרצוג: הפנייה הוגשה לפני מספר חודשים והיא בעצם משלימה את סך העברת העודפים המחויבים של סעיף מתאם פעולות הממשלה בשטחים.

סתיו שפיר: מה סך כל המחויבות?

<אסף וסרצוג: כ-120 שקלים.

ניסן סלומינסקי: בועז, תנהל לרגע את הישיבה.

ניסן סלומינסקי: (היו"ר בועז טופורובסקי)

בועז טופורובסקי: אורית סטרוק, בבקשה.

יצחק כהן: בועז, הזדמנות, תעלה את הרביזיה להצבעה.

אחמד טיבי: אני מבקש להעמיד להצבעה את הרביזיה.

אורית סטרוק: אתה יכול להסביר לנו למה מיועד הכסף הזה?

<אסף וסרצוג: כן.

<אסף וסרצוג: העברת עודפים מחויבים נועדה כדי לממן - - -

אורית סטרוק: לא.

אורית סטרוק: את זה כבר אמרת.

אורית סטרוק: אל תחזור על מה שאמרת.

יצחק כהן: אני מבקש לא לפגוע בו.

יצחק כהן: הוא פקיד.

יצחק כהן: אל תפגעו בו.

יצחק כהן: די.

יצחק כהן: הגזמתם.

<אסף וסרצוג: תקציב מתאם פעולות הממשלה בשטחים הוא תקציב גדול ולכן הוא מכיל מספר רב מאוד של התקשרויות, בין התקשרויות שהן רב שנתיות של תפעול למיניהן ובין פרויקטים רב שנתיים.

<אסף וסרצוג: אם תרצו, יושב כאן החשב והוא יוכל להקריא את כל הרשימה הארוכה של ההתקשרויות אחת אחרי השנייה.

אורית סטרוק: אני מאוד רוצה כי אני שלחתי שאלות וקיבלתי תשובות מאוד חלקיות.

<אסף וסרצוג: לאיזה שאלות קיבלת תשובות חלקיות?

<אסף וסרצוג: אני אשמח לפרט עכשיו יותר.

אורית סטרוק: לכל השאלות.

אורית סטרוק: מי זה החשב?

<אסף וסרצוג: החשב כאן אבל לאיזה שאלות תרצי לקבל תשובות?

אורית סטרוק: אני אגיד.

אורית סטרוק: אני מסתכלת על הטופס שאתם שלחתם לי.

יצחק כהן: האם אתם מפטרים את היועצים המשפטיים שהיא דורשת לפטר?

יצחק כהן: היא דורשת לפטר את היועצים המשפטיים, פיטרתם אותם?

יצחק כהן: לא פיטרתם?

יצחק כהן: זה לא בסדר.

אורית סטרוק: איציק, אתה מונית לדובר שלי?

יצחק כהן: לא.

יצחק כהן: אני לא מדבר בשמך.

יצחק כהן: אני מדבר בשמי.

אורית סטרוק: תודה.

אורית סטרוק: אני לא יכולה לצעוק כמו שאתם צועקים כאן ואני מבקשת להגן על זכות הדיבור שלי.

יצחק כהן: השקט שלך מחריש אוזניים.

אורית סטרוק: דיברתם על תקציב תכנון למגזר הפלשתיני.

<אסף וסרצוג: זה לא בפנייה הזאת.

<אסף וסרצוג: זה בפנייה הבאה.

<אסף וסרצוג: יש שתי פניות.

<אסף וסרצוג: הפנייה הזאת היא מחודש יוני והיא טרם אושרה.

אורית סטרוק: אני מדברת על 17004.

אורית סטרוק: דיברתם על יחידת הפיקוח.

<אסף וסרצוג: חלק מההתקשרויות של יחידת הפיקוח אלה התקשרויות אלה התקשרויות על פני שנים, דרך ספקים, ועל כן הם מועברים כאן בהתחייבויות שונות.

אורית סטרוק: עדיין לא שאלתי את השאלה.

שמעון אוחיון: נכון.

שמעון אוחיון: מה באמת השאלה?

אורית סטרוק: קודם כל, כמה פקחים יש ביחידת הפיקוח?

<אסף וסרצוג: היום יש 56 עובדים ביחידת הפיקוח.

אורית סטרוק: 56 פקחים?

<אסף וסרצוג: עובדים.

אורית סטרוק: כמה מתוכם פקחים?

<אסף וסרצוג: כארבעים, אבל איך זה קשור בפנייה?

בועז טופורובסקי: מה זה משנה?

בועז טופורובסקי: תענה לשאלות שלה.

אורית סטרוק: אני רוצה להבין לאן הולך הכסף.

אורית סטרוק: בסדר?

<אסף וסרצוג: אני אסביר.

<אסף וסרצוג: אני אסביר לאן בדיוק הולכת כל התקשרות.

אורית סטרוק: אני רוצה להבין כמה פקחים יש.

<אסף וסרצוג: 41.

אורית סטרוק: 41 פקחים.

אורית סטרוק: בסדר.

<קריאה: 58.

אורית סטרוק: לא.

אורית סטרוק: 58 עובדים ו-41 פקחים.

<אסף וסרצוג: 56 עובדים.

אורית סטרוק: אני רוצה להבין.

אורית סטרוק: הפקחים האלה, מה סדר העדיפויות של עבודת הפיקוח שלהם?

<קריאה: מה זה קשור?

אורית סטרוק: זה קשור מאוד כי העברנו כסף לפקחים.

אורית סטרוק: בוועדה אחרת בבית הזה אתה שומע שהפקחים עושים עבודה מאוד מאוד סלקטיבית ולכן זה מאוד חשוב להבין למה מעבירים את הכסף.

<אסף וסרצוג: אני אענה על השאלה כיצד נקבעים סדרי העדיפויות.

<אסף וסרצוג: בראש המינהל האזרחי עומד ראש המינהל האזרחי ויחידת הפיקוח כפופה אליו.

<אסף וסרצוג: בהתאם לסדרי עדיפויות, הערכות מצב ובעצם הפעילות השוטפת של המינהל האזרחי, נקבעים סדרי העדיפויות.

אורית סטרוק: ראש המינהל האזרחי הזה עליו סיפרת לנו, הוא יושב בוועדה אחרת בבית הזה ומספר לנו שיחידת הפיקוח מביאה להריסה של בב"חים – בנייה בלתי חוקית - במגזר הפלשתיני של פחות משלושים אחוזים ואילו הריסות במגזר היהודי הן יותר מארבעים אחוזים.

סתיו שפיר: של בנייה לא חוקית.

אורית סטרוק: של בנייה בלתי חוקית.

סתיו שפיר: זה תפקידם בין היתר.

אורית סטרוק: אבל תפקידם בין היתר גם להיות שוויוניים.

סתיו שפיר: את בעד שהם לא יהרסו בנייה לא חוקית?

סתיו שפיר: (היו"ר ניסן סלומינסקי)

ניסן סלומינסקי: לא כך.

ניסן סלומינסקי: את תשאלי ואחר כך סתיו תוכל להתייחס.

סתיו שפיר: גנב אחד יותר טוב מגנב אחר?

אורית סטרוק: אני רוצה להבין מי קובע ולמה צריכים כל כך הרבה פקחים אם הם מחולקים בצורה כל כך בלתי שוויונית בעבודתם.

יצחק כהן: אתה לא חייב לענות.

סתיו שפיר: זה נשמע דווקא מעט מאוד פקחים.

<אסף וסרצוג: מי שעומד בראש המינהל האזרחי, הוא זה שקובע את סדרי העדיפויות.

<אסף וסרצוג: אני לא יודע לומר לך מדוע נאכף כך או נאכף אחרת.

<אסף וסרצוג: זאת שאלה שצריכה להיות מופנית אליו במסגרת דיונים רלוונטיים.

אורית סטרוק: בסדר.

אורית סטרוק: אתם יודעים להגיד כמה צווי הריסה הוציאו הפקחים האלה בשנה החולפת?

<אסף וסרצוג: לא.

<אסף וסרצוג: אני לא יודע.

<אסף וסרצוג: לא כרגע.

אורית סטרוק: וגם לא כמה מתוכם מומשו.

<אסף וסרצוג: לא.

אחמד טיבי: עוד שאלה.

אחמד טיבי: יש לך חברים פלשתינים?

אחמד טיבי: היית במגע פעם עם חברים פלשתינים?

ניסן סלומינסקי: אחמד, תכף אני אתן לך לשאול מה שתרצה.

יצחק כהן: אתה אוהד של ממשלת שוודיה?

אחמד טיבי: אתם פשוט לא מבינים לא שוודית ולא עברית.

אורית סטרוק: אתם דיברתם על תקציבים לפיתוח האזור.

<אסף וסרצוג: נכון.

יצחק כהן: אתם בעד שתי מדינות לשני עמים או מדינת כל אזרחיה?

סתיו שפיר: עדיין זאת עמדה רשמית של ראש הממשלה.

ניסן סלומינסקי: ר' יצחק, אם תרצה לשאול, תוכל לעשות זאת אחר כך.

ניסן סלומינסקי: מי שרוצה לדבר, שיירשם.

סתיו שפיר: אני אשמח להבין מה זה פעולות לפיתוח האזור.

אורית סטרוק: דיברתם על בינוי ואחזקת מעברי קהל.

אורית סטרוק: כמה כסף הושקע בזה?

<אסף וסרצוג: בסך הכול בשנה?

<אסף וסרצוג: אם את רוצה לדעת כמה כסף בשנה מסוימת הוקצה לטובת פיתוח מעברי קהל, אני אשמח לתת את הנתונים.

אורית סטרוק: אני אשמח לקבל אותם.

אורית סטרוק: אגב, אני גם ביקשתי נתונים לגבי השכר של הפקחים ולא קיבלתי.

<אסף וסרצוג: מה הייתה השאלה לגבי שכר הפקחים?

אורית סטרוק: מה היקף המשימות שלהם וגובה השכר.

זהבה גלאון: זה נקרא לחץ פיזי מתון.

<אסף וסרצוג: חשוב לי לומר דבר מה לוועדה.

<אסף וסרצוג: כל שאלה שהוועדה תשאל, אנחנו כמובן ננסה לענות עליה.

<אסף וסרצוג: אני רק רוצה לציין שהמינהל האזרחי, כמו כל משרד ממשלתי אחר, הוא גוף ענף.

<אסף וסרצוג: מתאם פעולות הממשלה בשטחים כולו, הוא גוף ענף עם הרבה מאוד פעילות.

<אסף וסרצוג: במידה והוועדה מעוניינת לקבל פירוט מאוד נרחב לגבי כלל ההיקפים, כלל הפעילויות, פילוחים מדויקים, אנחנו סבורים שבאמת הדרך הנכונה היא לזמן את האנשים הרלוונטיים – ראש המינהל, מתאם הפעולות או מי שזה רלוונטי מבחינתכם.

<אסף וסרצוג: מדובר כאן בקשת מאוד רחבה של נושאים.

<אסף וסרצוג: אנחנו מאוד רוצים שתעבור פניית העודפים כיוון שזה פוגע משמעותית בפעילות המינהל , המתאם והמינהל בפרט, ומהצד השני זה גם פוגע בהתחייבויות חוזיות שהממשלה לקחה על עצמה.

אורית סטרוק: אני מבינה שאתם רוצים שהפנייה תעבור כדי לא לפגוע בפעילות המינהל, אבל כדי שנסכים להעביר אותה, אנחנו צריכים להבין מהי הפעילות הזאת שכן רוצים לפגוע בה או לא לפגוע בה.

<אסף וסרצוג: כל מה שאני אומר זה שיש פעילות מאוד רחבה.

סתיו שפיר: זה נורא לא עניין אותך בזמן שדיברנו על הרביזיות.

סתיו שפיר: חבל.

סתיו שפיר: את שואלת שאלות מאוד טובות ולמה לא שאלת אותן על דיברנו על העברות של מאות מיליוני שקלים?

אורית סטרוק: גם את שואלת מה שמעניין אותך.

יצחק כהן: יש לי כל כך הרבה שאלות לשאול על חברון.

ניסן סלומינסקי: סתיו, את לא רוצה שיפריעו לך באמצע דבריך, תני לה לדבר.

סתיו שפיר: לי אתה כל הזמן מפריע באמצע דבריי.

סתיו שפיר: אני לומדת מהטוב ביותר.

ניסן סלומינסקי: אם תרצי, אני אתן לך לשאול.

סתיו שפיר: אני רק ציינתי לטובה את השתתפותה של אורית סטרוק בדיון.

סתיו שפיר: הלוואי ותהיה כזאת השתתפות בכל ההעברות התקציביות ולא רק במשהו אחד שמעניין אותה.

אחמד טיבי: הערה.

אחמד טיבי: הוא נראה לי קשור קשירת בננה.

אחמד טיבי: אפשר להתיר אותו?

ניסן סלומינסקי: אני לא כל כך רואה שהוא קשור.

ניסן סלומינסקי: אני רואה שהוא לא יודע אבל לא קשור.

אחמד טיבי: הוא לא יודע שהוא קשור.

ניסן סלומינסקי: גם זה יכול להיות.

יצחק כהן: אתה יכול לענות ב-כן ו-לא.

ניסן סלומינסקי: הוא יענה מה שהוא יודע.

ניסן סלומינסקי: אנחנו לא רוצים שהוא יענה דברים שהוא לא יודע.

סתיו שפיר: מה עם ההתחייבויות עליהן דיברת?

ניסן סלומינסקי: סתיו, אחרי אורית.

אורית סטרוק: דיברתם על תחזוקה ושיפוץ של קווי מתח ומתקני מים.

אורית סטרוק: אפשר לקבל בבקשה פירוט על איזה מקומות מדובר?

<אסף וסרצוג: אני אשמח להעביר פירוט של תכנית עבודה לשנת 2013 שבעצם אלה העודפים שאת מבקשת להעביר.

<אסף וסרצוג: נעביר פירוט מלא של כל התכניות שבוצעו ב-2013.

אורית סטרוק: בסדר.

אורית סטרוק: אותו הדבר לגבי פרויקטים בתחום החשמל.

<אסף וסרצוג: אותו הדבר.

<אסף וסרצוג: פירוט של כלל התכניות בפיתוח.

אורית סטרוק: אפשר לקבל את כל תכניות הפיתוח שדיברת עליהן?

יצחק כהן: מים, ביוב ותשתיות.

אורית סטרוק: כל תכניות הפיתוח שציינתם בסעיף ג', פיתוח האזור, אפשר לקבל פירוט מלא של כל מה שבוצע וכולל עלויות שלהן?

<אסף וסרצוג: את תקבלי פירוט מדויק של כל תכנית העבודה לשנת 2013.

<אסף וסרצוג: אלה בעצם העודפים.

<אסף וסרצוג: תכנית, כולל העלויות.

יצחק כהן: אתה יכול להעביר לי תכניות פיתוח של אשקלון, הנגב ועוטף עזה?

אחמד טיבי: וטייבה.

יצחק כהן: וטייבה.

יצחק כהן: אתה יכול להעביר לי?

<אסף וסרצוג: לצערי אני לא בתחום.

יצחק כהן: תבקש מהסגן שמטפל בשירותים.

יצחק כהן: כל תכניות הפיתוח של 2013 של עוטף עזה, של דרום הארץ, של אשקלון, של אשדוד, של קריית מלאכי והוא רוצה גם את טייבה.

ניסן סלומינסקי: כרגע אתה משוחרר כי הוא לא בזכות הדיבור.

אורית סטרוק: אני רוצה לשאול עוד שאלה לגבי הנושא של הפקחים.

אלכס מילר: רשימה משותפת של ה-...

יצחק כהן: אתם הדבקתם אותנו.

יצחק כהן: בגללכם, בזכותכם.

אחמד טיבי: בגללכם תהיה מדינה אחת ואני אהיה ראש ממשלה ואתה תהיה נתיב.

יצחק כהן: אתם כל הזמן צועקים חרדים, ערבים, חרדים, ערבים.

יצחק כהן: הצלחתם.

אחמד טיבי: אגב, אני מבטיח לטפל בכם כמו שאתם מטפלים בנו, באופן הדמוקרטי ביותר.

אלכס מילר: כשנגיע לזה שאתה תצטרך לטפל בנו, אני מבטיח לך - - -

אחמד טיבי: אתם תגיעו.

אחמד טיבי: אני מבטיח לך שתגיעו לזה.

אחמד טיבי: באיזה סוג דחפורים אתם משתמשים?

יצחק כהן: צהובים או צבועים בירוק זית?

ניסן סלומינסקי: אחמד, יש לך זכות דיבור עוד דקה.

<אסף וסרצוג: משתמשים גם וגם.

אורית סטרוק: לגבי יחידת הפיקוח.

אורית סטרוק: בזמנו, בזמן הקפאת הבנייה, גויסו שלושים פקחים נוספים כדי לאפשר את הפיקוח על הקפאת הבנייה.

אורית סטרוק: האם הפקחים האלה נשארו במערכת?

יצחק כהן: אתה יכול לענות ב-כן ו-לא.

<אסף וסרצוג: חלקם כן.

<אסף וסרצוג: שוב, מתוך 41 פקחים.

אורית סטרוק: כמה?

<אסף וסרצוג: 25 ליחידת הפיקוח.

אורית סטרוק: 25 מתוך השלושים נשארו במערכת?

<אסף וסרצוג: לא.

<אסף וסרצוג: 38.

<אסף וסרצוג: כולם נשארו במערכת אבל יחידת הפיקוח זה 25.

<אסף וסרצוג: השאר פוזרו על פני הגופים השונים בתוך המינהל.

יצחק כהן: יש לך את חתך הגילאים?

<אסף וסרצוג: אלה עובדים תומכים.

<אסף וסרצוג: מתוך 41 פקחים, 25.

אורית סטרוק: יחידת הפיקוח בעצם שיפרה מאוד את היכולות שלה אבל לא את הביצועים.

<אסף וסרצוג: כן.

יצחק כהן: אפשר לקבל את חתך הגילאים של המפקחים?

יצחק כהן: הם יוצאי יחידות קרביות?

<אסף וסרצוג: אני לא מכיר.

ניסן סלומינסקי: תודה.

ניסן סלומינסקי: סתיו.

סתיו שפיר: אני רואה שהתקציב שלכם גדל השנה ב-250 אחוזים.

סתיו שפיר: למה זה מיועד?

<אסף וסרצוג: מה זאת אומרת?

סתיו שפיר: התקציב שאושר נטו למינהל האזרחי השנה.

<אסף וסרצוג: עודפים מחויבים.

סתיו שפיר: מה זה עודפים מחויבים?

סתיו שפיר: של 147 מיליון?

<אסף וסרצוג: לא.

<אסף וסרצוג: כ-120 מיליון שקלים עודפים מחויבים.

<אסף וסרצוג: הייתה עוד העברה של 17 מיליון שקלים של קיום החלטת ממשלה של גשר אלנבי, המשקף בגשר אלנבי, שאושרה כאן בוועדה.

<אסף וסרצוג: זה עיקר הגידול.

סתיו שפיר: לא הגענו לכל הסכום.

<אסף וסרצוג: אני יכול לפלח את זה בדיוק, אבל בגדול אלה עודפים.

<אסף וסרצוג: הפנייה הזאת של 17 – היה שם 17.5 מיליון כי היה שם עוד חצי מיליון לשימוש נוסף.

סתיו שפיר: ההגדרה שלך לעודפים קצת משונה.

סתיו שפיר: מה זה עודפים?

סתיו שפיר: עודפים לא מסתכמים בפי שלוש מהתקציב הבסיסי.

<אסף וסרצוג: אני לא רואה מה התקציב שאת רואה.

סתיו שפיר: אני יכולה להראות לך.

סתיו שפיר: אני רואה תקציב שהתחיל, מיד אני אגיד לך.

<אסף וסרצוג: במאה בנטו, ב-130 בברוטו.

סתיו שפיר: לא.

סתיו שפיר: 140 בנטו.

<אסף וסרצוג: לא.

<אסף וסרצוג: מאה בנטו ו-130 בברוטו.

<אסף וסרצוג: בהוצאה מותנית בהכנסה.

סתיו שפיר: כלומר, התוספת הייתה של שלושים?

<אסף וסרצוג: לא הייתה תוספת של שלושים.

<אסף וסרצוג: הייתה העברת עודפים מחויבים.

סתיו שפיר: מחויבים למה?

סתיו שפיר: לאן זה מיועד?

<אסף וסרצוג: עודפים מחויבים, אלה התקשרויות משנים קודמות על פני כלל הסעיפים.

סתיו שפיר: מה עם הפרויקטים?

<אסף וסרצוג: אני אומר שוב.

<אסף וסרצוג: חלק מההתחייבויות אלה התחייבויות אל מול ספקים.

<אסף וסרצוג: יושב כאן החשב ואם תרצו, יש לו רשימה מאוד ארוכה של כל ההתקשרויות.

<אסף וסרצוג: חלק מופנה לטובת הפרויקטים, מה שנקרא בפיתוח, מה שביקשה חברת הכנסת סטרוק ואמרתי שנעביר את זה לוועדה, את פירוט הפרויקטים ב-2013.

יצחק כהן: חשוב מאוד.

יצחק כהן: ביקשנו גם של עוטף עזה, של אשקלון וקריית גת.

משולם נהרי: אני רוצה לשאול שאלה לגבי שמורות הטבע והגנים הלאומיים.

משולם נהרי: האם אלה עודפים?

<אסף וסרצוג: כל הפנייה כאן היא עודפים.

<אסף וסרצוג: הפנייה הזאת היא רק עודפים.

משולם נהרי: עד עכשיו לא קיבלו כלום?

<אסף וסרצוג: עד עכשיו, העשרים אחוזים האלה, כן, לא הועברו.

משולם נהרי: איפה השמונים אחוזים?

<אסף וסרצוג: עברו בפנייה באפריל עם כל שאר המשרדים.

משולם נהרי: למה זה לא מופיע כאן?

<אסף וסרצוג: השמונים אחוזים?

משולם נהרי: כן.

<אסף וסרצוג: מה זאת אומרת?

<אסף וסרצוג: כי זה כבר עבר באפריל.

משולם נהרי: כן, אבל זה צריך להיות בתקציב הבסיסי כאן.

<אסף וסרצוג: לא.

<אסף וסרצוג: הפנייה שאתה רואה לפניך היא המשלימה למאה אחוזים.

<אסף וסרצוג: שמונים אחוזים עברו בחודש אפריל.

משולם נהרי: אבל כאן כתוב גם לגבי השמונים אחוזים וגם לגבי המאה אחוזים.

<אסף וסרצוג: איפה כתוב לגבי השמונים אחוזים?

<אסף וסרצוג: אני לא רואה.

משולם נהרי: כל התקציב, מ ל-

<אסף וסרצוג: ב-מ, זה כולל את השמונים אחוזים.

משולם נהרי: כאן ב-מ, אין כלום.

<אסף וסרצוג: אני לא יודע מה אתם רואים.

משולם נהרי: אני אומר לך שאין שום דבר.

<אסף וסרצוג: אני לא יודע על מה אתם מסתכלים.

משולם נהרי: בשמורות הטבע.

<אסף וסרצוג: בסדר, אני אסביר.

<אסף וסרצוג: אני מבין את שאלתך.

<אסף וסרצוג: חלק מהתקציב של המינהל האזרחי הוא בהוצאה מותנית בהכנסה.

<אסף וסרצוג: לכן כשהוא נמצא בהוצאה מותנית בהכנסה והוא עובר בעודפים מחויבים, הוא מגיע לטור הנטו.

<אסף וסרצוג: לכן, מה שאתה רואה, לרשות שמורות הטבע בנטו, בתחילת השנה יש כביכול אפס אבל עודפים לא יכולים להיכנס טכנית להוצאה מותנית והם נכנסים לטור הנטו.

<אסף וסרצוג: לכן אתה רואה מאפס.

<אסף וסרצוג: זאת סיבה טכנית במהותה.

משולם נהרי: יש גם הוצאות מותנות אחרות וזה גם מופיע.

<אסף וסרצוג: אני צריך להסתכל בדיוק ואני אענה, אבל זאת הסיבה.

משולם נהרי: יש לכם כאן טעות.

<אסף וסרצוג: אני אסתכל.

משולם נהרי: ב-מ, לא כתוב שום דבר.

<אסף וסרצוג: אני אבדוק.

משולם נהרי: למרות שכמעט בכולם יש הוצאות מותנות.

ניסן סלומינסקי: איציק, רצית לשאול?

יצחק כהן: למה ההעברה הזאת התעכבה עד עכשיו?

יצחק כהן: מי עיכב את ההעברה הזאת?

יצחק כהן: יש פה חבר או חברת כנסת שעיכבה את ההעברה הזאת.

יצחק כהן: למה?

יעקב ליצמן: קודם כל גלה לנו מי.

ניסן סלומינסקי: זה לא סוד.

יצחק כהן: יש לכם תשובה?

יצחק כהן: אתם לא חייבים לענות.

יצחק כהן: הבנתי.

אורית סטרוק: אני עיכבתי אותה.

סתיו שפיר: ולמה עיכבת אותה?

יצחק כהן: למה עיכבת?

יצחק כהן: שואלים למה עיכבת.

יצחק כהן: זה פיקוח נפש.

יצחק כהן: למה עיכבת?

אורית סטרוק: אני אספר.

אורית סטרוק: הסתיים הסבב?

יצחק כהן: אחרי ההצבעה.

אורית סטרוק: אני רוצה לשאול עוד שאלה אחת.

ניסן סלומינסקי: תשאלי.

יצחק כהן: היא כבר שאלה.

ניסן סלומינסקי: יש לה עוד שאלה אחת.

אורית סטרוק: העברנו כאן העברה של המינהל שנועדה לפי ההגדרה של שר הביטחון לפתוח צווארי בקבוק וחסמים ולאפשר פתרון בעיות של קו כחול להתיישבות.

אורית סטרוק: זה עבר בדצמבר.

<אסף וסרצוג: 2013.

זהבה גלאון: אתה מאפשר דיון של ארבעים דקות בנושא הזה.

אחמד טיבי: עוד לא היה דבר כזה.

אחמד טיבי: בעבר לא אפשרת דבר כזה.

יצחק כהן: לכפות השקפת עולם בכוח?

יצחק כהן: אני לא מבין מה זה.

ניסן סלומינסקי: זהבה, את רוצה בזה להגיד שאני בעד זה או שאני נגד?

זהבה גלאון: אני אגיד לך מה אני רוצה להגיד.

זהבה גלאון: זה לא זה ולא זה.

זהבה גלאון: יש כאן משוא פנים ואיפה ואיפה.

זהבה גלאון: לא נתת לנו תשובות.

זהבה גלאון: שאלתי אותך מה היה שיקול הדעת לא להצביע עבור הרביזיה.

ניסן סלומינסקי: עוד מעט נדבר.

ניסן סלומינסקי: נגמור את זה ואז נדבר.

אלכס מילר: זהבה, אני מציע שנלך לבג"ץ על זה.

אורית סטרוק: אני באמצע שאלה ואת מפריעה לי.

זהבה גלאון: אתה מאפשר כל כך הרבה זמן.

יצחק כהן: אלכס, הגלגל מסתובב והוא מסתובב מהר.

יצחק כהן: מהר מאוד אתם תשבו כאן ואנחנו נשב שם.

אורית סטרוק: זה שאתם צועקים יותר חזק, זה לא עושה אתכם יותר צודקים.

ניסן סלומינסקי: שאלה אחרונה.

סתיו שפיר: בתחילת הישיבה, לפני שנכנסתם, הוא העביר כאן רביזיות במאות מיליוני שקלים ועשה זאת בדיוק בשתי דקות.

סתיו שפיר: פתאום אנחנו מנהלים דיון.

אורית סטרוק: כמה מקרים של פתיחת צווארי בקבוק כאלה הצליחו להתבצע במשך החודשים מאז שהכסף עבר?

יצחק כהן: מה זה פתיחת צוואר בקבוק?

אורית סטרוק: כמה קווים כחולים אושרו מאז?

אורית סטרוק: האם הכסף מילא את תפקידו?

<אסף וסרצוג: אני אסביר.

אחמד טיבי: תרחיב.

אחמד טיבי: אל תקצר אלא תרחיב.

<אסף וסרצוג: היועץ המשפטי איו"ש כפוף לפרקליט הצבאי שכפוף לשר הביטחון.

<אסף וסרצוג: ב-2013 באופן חד פעמי, המינהל האזרחי מימן בהסכם בינו - - -

יעקב ליצמן: הוא כפוף לשר הביטחון?

<אסף וסרצוג: כן.

יעקב ליצמן: הוא לא עצמאי?

יעקב ליצמן: הפרקליט הצבאי?

אורית סטרוק: שר הביטחון כפוף לו, אם אתה רוצה לדעת.

<אסף וסרצוג: מ-2013 היה באופן חד פעמי, בהסכם בין המינהל האזרחי עם משרד הביטחון ומשרד האוצר, חמישה תקנים שמומנו דרך המינהל האזרחי ולא הועסקו דרכו.

<אסף וסרצוג: קיבלנו את שאלתך והעברנו אותה.

<אסף וסרצוג: בסופו של דבר מי שהנתונים נמצאים אצלו וצריך לתת את התשובה, זה שר הביטחון.

<אסף וסרצוג: הפנייה הועברה אליהם.

<אסף וסרצוג: הבקשה או הדרישה לנתונים צריכה להתבצע אליהם מכיוון שהמינהל האזרחי לא יודע לענות על זה.

<אסף וסרצוג: היועץ המשפטי לא כפוף אליו.

אורית סטרוק: אין לך תשובות.

אורית סטרוק: אתה ביקשת את הכסף ואתה לא יודע מה נעשה אתו.

אורית סטרוק: בסדר.

ניסן סלומינסקי: אנחנו מעלים להצבעה את הבקשה מספר 17004.

ניסן סלומינסקי: מי בעד אישור ההעברה?

ניסן סלומינסקי: בעד – רוב

ניסן סלומינסקי: העברה 17004 אושרה

ניסן סלומינסקי: ההעברה אושרה.

ניסן סלומינסקי: העברה מספר 17008, שהיא החלק השני.

ניסן סלומינסקי: תסביר את זה בקיצור.

יצחק כהן: הוא הסביר.

ניסן סלומינסקי: מתי?

יצחק כהן: קודם.

ניסן סלומינסקי: כבר הסברת את זה?

<אסף וסרצוג: אלה עודפים.

יצחק כהן: הוא הסביר את זה באריכות.

אורית סטרוק: הוא לא הסביר.

יצחק כהן: אנחנו הבנו.

יצחק כהן: תעלה את זה להצבעה.

ניסן סלומינסקי: תאריך בקיצור.

<אסף וסרצוג: מדובר בפנייה להעברת עודפים מחויבים.

<אסף וסרצוג: אלה עודפים משוריינים.

<אסף וסרצוג: זה לפי הוראות תק"ם עובר בפנייה אחרת.

<אסף וסרצוג: מדובר ברשימת פרויקטים סגורה.

<אסף וסרצוג: רשימת הפרויקטים הועברה אבל יש בתוכה תכנון וביצוע של קירוי מערת המכפלה, תכנון סטטוטורי במגזר הפלשתינאי, מסרקים וניקוי נחלים וצדי דרכים, חיבור מים לאתר ההרודיון, קו מים לאתר הטבילה והעסקת יועץ ומהנדס בלשכה.

יעקב ליצמן: מה המשכורת שלו?

<אסף וסרצוג: כרגע הוא עבר מכרז.

ניסן סלומינסקי: את רוצה לשאול?

ניסן סלומינסקי: קצר.

אורית סטרוק: לא, לא קצר.

אורית סטרוק: זה שחותכים אותי כל הזמן, זה נקרא קצר?

ניסן סלומינסקי: שיהיה קצר.

יצחק כהן: האם המים לטבילה הם מים מינרליים או מים רגילים?

ניסן סלומינסקי: אם אתה רוצה אחר כך לדבר, אני אתן לך.

אורית סטרוק: אני רוצה קודם כל לשאול על מה שאתם קוראים תכנון סטטוטורי למגזר הפלשתינאי.

<אסף וסרצוג: למעשה מדובר על תכנון.

<אסף וסרצוג: מכרז מסגרת בגובה 2.5 מיליון שקלים שמטרתו לבצע תכנונים סטטוטוריים בשטחי יהודה ושומרון, בשטחי C.

<אסף וסרצוג: בתוך הדבר הזה זכו שני מהנדסים, הראשון הוא חברת אסיה והשני גדעון חרל"פ.

<אסף וסרצוג: בתוך זה האתרים שמתוכנן לבצע תכנון הם כבישים ותכניות מתאר בנבי סמואל וטייבה, תכניות קיבוע בדואים והסדרת כבישים בבקעה.

זהבה גלאון: עשרים דקות על הסוגיה הזאת.

אורית סטרוק: למה יש תקציב לתכנון במגזר הפלשתיני ואין תקציב לתכנון במגזר היהודי?

<אסף וסרצוג: אני אסביר.

<אסף וסרצוג: קודם כל, השם קצת מטעה.

<אסף וסרצוג: אנשי המינהל האזרחי יכולים לבחור שם אחר.

<אסף וסרצוג: מדובר בתכנון בשטחי C ביהודה ושומרון בכלל ולאו דווקא במגזר הפלשתיני.

סתיו שפיר: כמה מתוך זה הולך למגזר הפלשתיני וכמה הולך ליהודי?

<אסף וסרצוג: אני לא יודע להגיד לכם בדיוק כיוון שזה מכרז מסגרת.

<אסף וסרצוג: התכניות שהולכות להיות מתוכננות, אלה כבישים ותכניות מתאר בנבי סמואל וטייבה, תכניות קיבוע בדואים והסדרת כבישים בבקעה.

<אסף וסרצוג: באשר לשאלתך, תכנון במגזר היהודי מועבר דרך משרד הפנים לרשויות המקומיות ולא עובר דרך המינהל האזרחי כך שאני לא יודע לומר לך מה הסכום כי אין מעקב והוא לא עובר דרך המינהל האזרחי.

<אסף וסרצוג: למעשה מי שיודע לתת את התשובה הזאת, זה משרד הפנים.

סתיו שפיר: משרד הפנים לא הסכים להעביר לנו תשובה לשאלה הזאת.

<אסף וסרצוג: זה לא בתחום סמכותי.

סתיו שפיר: נראה לי שאורית מתעניינת ולכן אני אומרת ששאלתי את משרד הפנים והוא לא העביר.

אורית סטרוק: אני מאוד מתעניינת.

יעקב ליצמן: איזה תיאום יש ביניכן?

ניסן סלומינסקי: יש תיאום מלא.

יעקב ליצמן: מפחיד מאוד.

אורית סטרוק: אני רוצה שוב להבין את זה.

אורית סטרוק: אתם רוצים לתכנן מקום, ישוב פלשתיני.

זהבה גלאון: לא ראיתי שאתה מגלה סבלנות כזאת כלפי סתיו.

יצחק כהן: סתיו פותחת את הפה, הוא מתחיל לדפוק בפטיש.

יצחק כהן: פה אתה שומע דברי הבל.

ניסן סלומינסקי: ממש לא.

סתיו שפיר: אני לא גרה בחברון.

יצחק כהן: אם היא תעבור לחברון, תיתן לה לדבר?

סתיו שפיר: תושבי ישראל לא מקבלים עדיפות בוועדת כספים.

<אסף וסרצוג: אני אומר שוב שהדברים שמתוכננים דרך המינהל האזרחי אלה דברים שמבחינת סדרי עדיפויות או צרכים שהמינהל האזרחי רואה לנכון כרגע לקדם אותם.

<אסף וסרצוג: זה לא קשור לתכנון ספציפי של מגזר יהודי או לא יהודי.

אורית סטרוק: אבל בפועל מתכננים מקומות ישוב פלשתיניים.

אורית סטרוק: אתה עכשיו נתת רשימה.

<אסף וסרצוג: יש כאן גם הסדרת כבישים בבקעה.

אורית סטרוק: עושים עוד דברים אבל גם מתכננים מקומות ישוב פלשתיניים.

<אסף וסרצוג: ספציפית בכסף הזה, בין היתר יש הסדרה של תכניות מתאר מסוימות.

יצחק כהן: זה שימוע?

זהבה גלאון: חבר כנסת עושה שימוע לנציג האוצר?

יצחק כהן: זה מוגזם.

יצחק כהן: זה מוגזם וזה מעבר לכל פרופורציה.

זהבה גלאון: עשרים דקות שימוע?

יצחק כהן: תעמיד את זה להצבעה.

יצחק כהן: מה אתה עושה בדרך כלל?

יצחק כהן: אתה אומר שייפגשו אחר כך וידברו כמה שרוצים.

יצחק כהן: זה מה שבדרך כלל אתה עושה אבל כאן מול המצלמות אתה עושה אחרת.

סתיו שפיר: מעבר לזה שאתה גם לא מחזיק העברה עשרה חודשים עד שמקבלים תשובות מהאוצר.

יצחק כהן: אם היו שואלים שאלות על אשקלון, שידברו בחוץ.

אורית סטרוק: שאלו קודם שאלות על ניצולי השואה.

יצחק כהן: חמש דקות.

יצחק כהן: שאלו וקיבלו תשובות.

סתיו שפיר: אני שאלתי שאלות כולל העברות לרשויות בדרום בקשר למבצע צוק איתן ועד עכשיו, עד לרגע זה, לא קיבלתי תשובות ולא נתת אפילו לערוך על זה דיון.

ניסן סלומינסקי: אורית, שאלה אחרונה.

אורית סטרוק: לא, סליחה.

ניסן סלומינסקי: תבחרי לך את השאלה האחרונה.

יצחק כהן: היא יכולה לפגוש אותם בזמנה הפנוי.

אורית סטרוק: זה מאוד לא תקין שהמינהל האזרחי מקצה כספים לאוכלוסייה אחת שהיא עשרים אחוזים מהאוכלוסייה שהוא אחראי עליה.

יצחק כהן: מה שלא תקין כאן, זאת ההתנהגות שלך.

אורית סטרוק: בשטחי C האוכלוסייה הפלשתינית היא לא יותר מעשרים אחוזים מהאוכלוסייה.

אורית סטרוק: האוכלוסייה השנייה, היהודית, שהיא שמונים אחוזים, ברוך השם קרוב ל-400 אלף אנשים, לא מקצים לה כסף.

יצחק כהן: אל תספרי את החרדים.

אורית סטרוק: אני חושבת שזה מאוד חמור.

אורית סטרוק: גם לחרדים הם לא מקצים.

סתיו שפיר: את רוצה שהמינהל האזרחי לא יפנה היאחזויות לא חוקיות שאתם בונים.

סתיו שפיר: מה עוד?

סתיו שפיר: לא מספיק שאת קיבלת ארבעה מיליון שקלים לוועד היהודי בחברון בניגוד לעמדת מבקר המדינה ובניגוד לעמדת הציבור.

יצחק כהן: דרך אגב, מה הם עושים עם זה?

יצחק כהן: מה עושה הוועד?

סתיו שפיר: באמת, אורית, מה זאת הצביעות הזאת?

סתיו שפיר: הלוואי והיית דואגת כך לכל אזרחי ישראל ולא רק לחברים שלך.

יצחק כהן: מה הם עושים עם הכסף?

יצחק כהן: עכשיו אני שואל.

יצחק כהן: מה אתם עושים עם הכסף?

סתיו שפיר: אם היית דואג כך ליישובי הדרום שיקבלו את הפיצויים שלהם אחרי צוק איתן, היינו כבר במדינה הרבה יותר טובה אבל כל הדאגה שלך היא לחברים של חברת הכנסת סטרוק.

סתיו שפיר: זה מה שמעניין אותך.

סתיו שפיר: לא ניהלנו כאן דיון של עשרים דקות על העברה של ארבעה מיליון שקלים לוועד היהודי בחברון.

סתיו שפיר: לא היה כאן דיון של עשרים דקות על העברה של ארבעה מיליון שקלים לוועד היהודי בחברון, העברה שהייתה בניגוד לעמדת מבקר המדינה.

ניסן סלומינסקי: אורית, שאלה אחרונה.

יצחק כהן: אפשר לקבל פירוט על הכסף הזה ומה אתם עושים בו?

אורית סטרוק: אני מוכנה, כן.

יצחק כהן: מעניין מאוד מה אתם עושים בכסף הזה.

ניסן סלומינסקי: שאלה אחרונה.

יצחק כהן: לא, ניסן, אני רוצה שהוועדה תדרוש פירוט של ארבעת מיליון השקלים האלה.

ניסן סלומינסקי: זה משהו אחר.

יצחק כהן: לא משהו אחר.

יצחק כהן: אני מבקש.

יצחק כהן: איפה היועץ המשפטי?

סתיו שפיר: זה כבר עבר.

סתיו שפיר: הוא לא הסכים לדון בזה.

סתיו שפיר: אין כאן יועצים משפטיים.

סתיו שפיר: הוועדה היא קרקס.

יצחק כהן: מה אתם עושים עם הכסף של הוועד?

אורית סטרוק: אני רוצה לשאול.

יצחק כהן: מי מקבל את הכסף?

סתיו שפיר: את רוצה שהמינהל האזרחי יתכנן.

יצחק כהן: מי מקבל את הכסף?

יצחק כהן: מה אתם עושים עם הכסף הזה?

יצחק כהן: חוצפה שאין כדוגמתה.

ניסן סלומינסקי: אורית, תשאלי את השאלה.

אורית סטרוק: אני גם יכולה לענות ואני גם יכולה לשאול.

זהבה גלאון: האם היית נותן לחבר הכנסת טיבי עשרים דקות לשאול רפרנט של משרד האוצר?

זהבה גלאון: אני לא זוכרת דבר כזה.

ניסן סלומינסקי: כן.

סתיו שפיר: כן?

סתיו שפיר: מתי נתת לי לשאול עשרים דקות שאלות?

אורית סטרוק: אני לא מוכנה שיאמרו שמכיוון שאני שייכת לאותה סיעה כמוך.

יעקב ליצמן: את אפילו לא חברת הוועדה.

יצחק כהן: בגלל שאת באותה סיעה כמוהו, את עושה כל מה שאת רוצה.

יצחק כהן: זה מה שקורה.

יצחק כהן: הוא נותן לך לעשות מה שאת רוצה.

ניסן סלומינסקי: אורית, בבקשה תשאלי את השאלה.

סתיו שפיר: את רוצה שהמינהל האזרחי יעבור על החוק במדינת ישראל ולא יפנה היאחזויות לא חוקיות.

יצחק כהן: ניסן, היא תדיח אותך.

יצחק כהן: היא תחתים נגדך בבית היהודי.

ניסן סלומינסקי: אורית, בבקשה, תשאלי שאלה.

זהבה גלאון: אתה נותן לה כאן זכות יתר.

אורית סטרוק: רציתי לשאול כמה שאני צריכה לשאול.

יצחק כהן: לא.

יעקב ליצמן: השאלה הראשונה, איזה יום היום.

יעקב ליצמן: אני שאלתי על ועד הבית של חברון.

יצחק כהן: יש לכם דוחות כספיים?

אורית סטרוק: אני אענה לך לאחר שאני אסיים את השאלות לגבי המינהל האזרחי.

יצחק כהן: ניסן, אתה רוצה כאן להשתגע.

יצחק כהן: נתראה בחדר שלך.

יצחק כהן: בועז, מה עם הסטודנטים?

אורית סטרוק: אתם אמרתם שיש תכנון וקירוי מערת המכפלה.

אורית סטרוק: עד כמה שאני יודעת הקירוי של מערתה מכפלה כבר תוכנן והוא כבר בוצע.

אורית סטרוק: הוא לא אושר ולא יאושר לפי דעתי, עד כמה שאני רואה את האופק.

אורית סטרוק: אני לא מבינה למה אתם צריכים את הכסף ולאן הוא הולך.

<אסף וסרצוג: אני אסביר.

<אסף וסרצוג: אני לא מכיר קירוי שאת מדברת עליו.

<אסף וסרצוג: אולי זה איזשהו פרויקט אחר ואם תתני לי פרטים, נבקש התייחסות.

<אסף וסרצוג: הפרויקט הספציפי הזה הוא קירוי פנימי במערת המכפלה.

<אסף וסרצוג: הפרויקט אושר והמכרז יצא לפועל ב-2013.

<אסף וסרצוג: עד כה טרם נקבעו הזוכים.

<אסף וסרצוג: יש כרגע שתי הצעות שראש המינהל צריך עוד להכריע ביניהן בהתאם לפרוצדורות.

<אסף וסרצוג: גובה הסכום, לשאלתך, במקסימום הוא 504 אלפי שקלים עבור התכנון ועבור הפיקוח על הביצוע.

<אסף וסרצוג: כרגע אני לא יודע לומר לך מה הסכום המדויק מכיוון שזה תלוי בהצעה שתזכה.

אורית סטרוק: מי אישר את הדבר הזה?

יצחק כהן: לא, די.

יצחק כהן: די.

יצחק כהן: זאת הייתה שאלה אחרונה.

יצחק כהן: מספיק.

סתיו שפיר: זה תכנון של מה?

<אסף וסרצוג: אמרתי, קירוי פנימי במערת המכפלה.

סתיו שפיר: איפה הארבעה מיליון שהם קיבלו?

סתיו שפיר: זה בנוסף לארבעה מיליון.

סתיו שפיר: זה בעצם ארבעה וחצי מיליון שקלים?

סתיו שפיר: רק שנדע, שנסכום את כל הכסף שמקבלים 300 אנשים בחברון.

ניסן סלומינסקי: סתיו, את רוצה לשאול?

ניסן סלומינסקי: בבקשה.

סתיו שפיר: הסכום עלה לארבעה וחצי?

<אסף וסרצוג: אני לא יודע מה זה ארבעה וחצי.

סתיו שפיר: ארבעה מיליון זה הסכום השנתי שמקבל הוועד היהודי בחברון.

יצחק כהן: לקופה הקטנה.

יעקב ליצמן: ועד הבית.

יצחק כהן: יש דוחות כספיים?

יצחק כהן: אתם דורשים דוחות כספיים?

ניסן סלומינסקי: עכשיו סתיו שואלת.

סתיו שפיר: אני בטוחה שלך יש תשובות כי אנחנו לא מקבלים תשובות.

סתיו שפיר: ניסן, הדרך שבה אתה מנהל את הוועדה, זאת פשוט בושה.

ניסן סלומינסקי: אני נותן לך זכות דיבור.

סתיו שפיר: לפני זכות הדיבור שלי.

סתיו שפיר: אתה מנהל את זה פשוט בצורה מביישת.

סתיו שפיר: שקט, אורית, אני לא הפרעתי לך.

יצחק כהן: תביאי דוחות כספיים שנראה מה אתם עושים עם הכסף הזה.

יצחק כהן: תביאי דוחות כספיים.

אורית סטרוק: היא משקרת כאן.

סתיו שפיר: אתה ישבת כאן והעברת העברה אחרי העברה.

סתיו שפיר: במה אני משקרת?

סתיו שפיר: לא קיבלתם ארבעה מיליון שקלים?

יצחק כהן: לוועד הבית.

סתיו שפיר: לא קיבלתם ארבעה מיליון שקלים?

סתיו שפיר: זה עבר כאן.

סתיו שפיר: אם זה לא הגיע אליכם, זאת בעיה.

ניסן סלומינסקי: אורית, היא יכולה לשקר כל הזמן.

ניסן סלומינסקי: היא חברת כנסת.

סתיו שפיר: לשקר?

סתיו שפיר: סליחה.

סתיו שפיר: אני משקרת?

סתיו שפיר: תן לי נתון אחד עליו שיקרתי.

ניסן סלומינסקי: אמרתי שאת יכולה לשקר.

סתיו שפיר: תן לי נתון אחד עליו שיקרתי.

ניסן סלומינסקי: את שמעת את המשפט שאמרתי?

סתיו שפיר: מי שמשקר ומסתיר נתונים, זה אתה.

ניסן סלומינסקי: את שמעת מה אני אמרתי?

ניסן סלומינסקי: הנה, עכשיו שיקרת.

סתיו שפיר: אתה ישבת כאן והעברת מיליוני שקלים.

יעקב ליצמן: אני מציע להעביר לוועדת האתיקה.

סתיו שפיר: אנחנו נוכיח הכול.

סתיו שפיר: אתה ישבת כאן והעברת עשרות מיליוני שקלים.

ניסן סלומינסקי: את לא שמעת מה אמרתי.

יצחק כהן: סתיו, בואי נצביע ואחרי כן נמשיך.

יצחק כהן: חברון מקבלת יותר כסף מחוף אשקלון ומבחינתך זה היה בסדר גמור.

יצחק כהן: אתה נתת העברה של ארבעה מיליון שקלים לחברון.

יצחק כהן: ארבעה מיליון שקלים קיבלה חברון בעקבות צוק איתן.

יצחק כהן: על מה?

יצחק כהן: על מה?

אורית סטרוק: חברון לא קיבלה את זה.

סתיו שפיר: על מה היא קיבלה את זה?

ניסן סלומינסקי: את רואה שאת לא מבינה?

יצחק כהן: אנחנו מגנים כל סוג של אלימות.

סתיו שפיר: על מה?

סתיו שפיר: איך חברון קשורה לזה?

אורית סטרוק: את משקרת.

סתיו שפיר: אני משקרת?

סתיו שפיר: אומרת זאת שרוצה שהמינהל האזרחי יפסיק לאכוף בנייה לא חוקית.

סתיו שפיר: את מעזה בכל להגיד לי שאני משקרת?

סתיו שפיר: באמת.

סתיו שפיר: את עוברת על החוק.

סתיו שפיר: את חברת כנסת שעוברת על החוק.

ניסן סלומינסקי: מי בעד אישור הודעה מספר 17008?

ניסן סלומינסקי: בעד – רוב

ניסן סלומינסקי: הודעה מספר 17008 אושרה

ניסן סלומינסקי: ההודעה אושרה.

<אסף וסרצוג: תודה רבה.

ניסן סלומינסקי: להערה האחרונה שלך.

ניסן סלומינסקי: קודם כל, או שאת לא מבינה או שאת - - -

יעקב ליצמן: למה צריך?

יעקב ליצמן: תעזוב.

יעקב ליצמן: הבנו.

ניסן סלומינסקי: אני רוצה להגיד מה היה בדיון.

יעקב ליצמן: אל תתחיל עכשיו מחדש.

יצחק כהן: אני יודע מה אתה חושב עלינו, ניסן.

יצחק כהן: עזוב.

ניסן סלומינסקי: אני רוצה לחלק חומר של משרד הפנים מהישיבה הקודמת.

סתיו שפיר: למה לא העברת לנו אותו לפני הרביזיה?

סתיו שפיר: היה לך את החומר מולך.

סתיו שפיר: למה לא העברת לנו אותו?

ניסן סלומינסקי: תפסיקי בבקשה.

סתיו שפיר: אתה מפסיק אותי כל הזמן.

ניסן סלומינסקי: אני לא הפסקתי אותך.

סתיו שפיר: תלמד אתה להתנהג בנימוס.

ניסן סלומינסקי: את ממשיכה הלאה.

סתיו שפיר: כמו בישיבה הקודמת.

סתיו שפיר: היה לך מידע.

סתיו שפיר: היו טבלאות מונחות מול נציג משרד הפנים ואתה לא העברת לחברי הוועדה.

ניסן סלומינסקי: או שאת לא מבינה או שאת משקרת.

ניסן סלומינסקי: אני לא יודע.

סתיו שפיר: אני משקרת?

סתיו שפיר: תן לי נתון אחד עליו שיקרתי.

ניסן סלומינסקי: הנה.

ניסן סלומינסקי: חברון לא מקבלת כסף בנושא של הפיצויים לדרום.

סתיו שפיר: הנה העברה תקציבית.

ניסן סלומינסקי: מקבל הר חברון.

ניסן סלומינסקי: שנית, כל הצעקות שעשית בישיבה הקודמת והסבירו לך שזאת המקדמה של הר חברון, 471.

ניסן סלומינסקי: עכשיו תסתכלו כאן.

סתיו שפיר: ארבעה מיליון שקלים.

ניסן סלומינסקי: אני מדבר.

סתיו שפיר: שני מיליון שקלים מתוך ארבעה לחברון, לישוב היהודי.

סתיו שפיר: הנה, בבקשה, זה מונח כאן.

סתיו שפיר: הצבעת על זה היום כרביזיה.

ניסן סלומינסקי: סתיו, אני מבקש, אני עכשיו באמצע רשות הדיבור.

סתיו שפיר: אתה לא נתת לי להשלים את דבריי.

ניסן סלומינסקי: כרגע אני מדבר.

סתיו שפיר: תענה לי על השאלה שאני שאלתי.

סתיו שפיר: אתה הכנסת העברה לחברון, לוועד היהודי בחברון, לתוך העברה תקציבית לרשויות המקומיות בקשר לצוק איתן.

ניסן סלומינסקי: סתיו, את רוצה שאני אוציא אותך?

יצחק כהן: לא ניתן לך להוציא אותה.

יצחק כהן: היא לא תצא.

ניסן סלומינסקי: את רוצה שאני אוציא אותך בסוף הישיבה?

סתיו שפיר: תעשה לי טובה, באמת.

סתיו שפיר: אתה מאיים על חברי כנסת?

ניסן סלומינסקי: אני לא מאיים.

ניסן סלומינסקי: אני רק אומר לך שתפסיקי לדבר.

סתיו שפיר: "את רוצה שאני אוציא אותך", זה לא מאיים?

ניסן סלומינסקי: זה לא איום.

סתיו שפיר: קודם תביא לכאן את היועצים המשפטיים ותנהל ישיבה לפי התקנון.

סתיו שפיר: אחר כך תתחיל לאיים עלי.

ניסן סלומינסקי: התפיסה שלך כמו של השמאל הקיצוני ואמרתי לך את זה, היא כתובה שחור על גבי לבן בהנחיות של יונתן הלוי.

סתיו שפיר: ניסן, אתה ימין קיצוני, אנטי ציוני.

יצחק כהן: ניסן, תחזור בך מהמילה תסתמי.

סתיו שפיר: יונתן הלוי, השמאלני הקיצוני.

סתיו שפיר: אתה עושה צחוק.

ניסן סלומינסקי: אני לא עושה צחוק.

סתיו שפיר: שייח ג'ראח.

סתיו שפיר: אני הייתי אתו בצבא.

סתיו שפיר: אתה עושה צחוק.

אחמד טיבי: אמרת לה תסתמי?

סתיו שפיר: לא אכפת לך מאף אחד חוץ מהחברים של סטרוק.

סתיו שפיר: זה כל מה שמעניין אותך.

סתיו שפיר: תסביר לי כאן.

סתיו שפיר: הנה ההעברה תקציבית.

אחמד טיבי: אמרת לה תסתמי?

ניסן סלומינסקי: לא.

ניסן סלומינסקי: לא אמרתי.

אחמד טיבי: אז תגיד שאתה חוזר בך.

ניסן סלומינסקי: אני לא זוכר שאמרתי.

יצחק כהן: אמרת.

ניסן סלומינסקי: אם אמרתי, אני חוזר בי.

סתיו שפיר: שני מיליון שקלים לוועד המקומי בחברון ביחד עם 15 מיליון לדרום.

סתיו שפיר: תסביר לי למה השארת את זה באותה העברה תקציבית.

סתיו שפיר: זה היה כדי להכריח את חברי הכנסת להסכים להעברה הזאת.

סתיו שפיר: שני מיליון שקלים לחברון פיצויים על צוק איתן.

סתיו שפיר: תסביר לי את ההעברה הזאת.

ניסן סלומינסקי: פעם אחרונה.

סתיו שפיר: למה?

סתיו שפיר: כי אני אומרת את האמת?

ניסן סלומינסקי: לא, כי את מפריעה לכולם.

סתיו שפיר: תוציא אותו כי הוא מבייש את הוועדה ועובר על החוק.

סתיו שפיר: תוציא אותו.

ניסן סלומינסקי: סתיו, פעם אחרונה.

סתיו שפיר: אתה תסביר את הדבר הזה.

סתיו שפיר: תסביר את זה עכשיו.

ניסן סלומינסקי: יש כאן נייר של משרד הפנים.

סתיו שפיר: תסביר את זה עכשיו במקום להמשיך ולשקר לציבור.

סתיו שפיר: את מוזמנת להוציא אותו כי הוא משקר לציבור כל הזמן.

סתיו שפיר: הוא עובר על חוקי הוועדה.

סתיו שפיר: אין כאן ייעוץ משפטי, אין כאן שום דבר.

ניסן סלומינסקי: אני ביקשתי ממך פעם אחרונה.

סתיו שפיר: אתה חייב להסביר לי.

יצחק כהן: אי אפשר להוציא אותה.

יצחק כהן: זאת הצבעה.

ניסן סלומינסקי: אני יכול.

ניסן סלומינסקי: (חברת הכנסת סתיו שפיר מוצאת מהישיבה)

ניסן סלומינסקי: תצלמי.

ניסן סלומינסקי: נגמרה ההצגה.

יצחק כהן: אבל עכשיו יש הצבעה.

ניסן סלומינסקי: על מה?

יצחק כהן: על הסטודנטים.

ניסן סלומינסקי: לא.

סתיו שפיר: אתה חושב שאנשים לא ידעו מה אתה עושה?

ניסן סלומינסקי: יופי.

ניסן סלומינסקי: צילמו אותך.

ניסן סלומינסקי: יופי.

זהבה גלאון: זאת ממש בושה וחרפה.

ניסן סלומינסקי: אני יודע.

ניסן סלומינסקי: זאת ממש בושה.

יצחק כהן: מה זה תסתמי?

ניסן סלומינסקי: היא לא נותנת לנהל את הישיבה.

ניסן סלומינסקי: לא מוציאים אבל יש גבול כמה אני יכול לצעוק.

אחמד טיבי: היא חברת כנסת והיא גם יהודייה.

אחמד טיבי: אתה מבין את זה?

אחמד טיבי: כך מוציאים?

ניסן סלומינסקי: יש כאן את הנייר של משרד הפנים שחילקנו.

יצחק כהן: הוא לא מעניין.

ניסן סלומינסקי: תסתכלו.

ניסן סלומינסקי: סך כל תקצוב לרשויות הדרום.

ניסן סלומינסקי: אם כתוב 2430, זה שני מיליון ו-430 אלף שקלים.

ניסן סלומינסקי: כל מה שעשו כאן בישיבה הקודמת, שלקחו את הר חברון עם 471, כאילו להראות שהר חברון מקבל יותר מכולם והסבירו שזאת מקדמה.

ניסן סלומינסקי: תסתכלו כאן בסך הכול של התקציב אם הר חברון נשאר עם אותו סכום של המגבלה.

יצחק כהן: כי הוא לא צריך את זה.

יצחק כהן: על מה הוא צריך את זה?

יצחק כהן: על מה הוא מקבל?

ניסן סלומינסקי: יותר מזה, לקחו את מספר התושבים שרק לגביהם הוא נמצא בארבעים קילומטרים.

יצחק כהן: תעשה לי טובה, בשביל מה הוא צריך?

ניסן סלומינסקי: מצד שני, השוויתי עם חוף אשקלון שמקבלת שני מיליון.

יצחק כהן: חוף אשקלון מחוררת מרקטות.

יצחק כהן: על מה אתה מדבר.

ניסן סלומינסקי: מה עשיתם בישיבה הקודמת?

ניסן סלומינסקי: אמרתם שמקבלים מקדמה, שהר חברון מקבל יותר מזה ועל זה עשיתם רעש גדול.

יצחק כהן: למה הר חברון בכלל מקבלת?

יצחק כהן: היא לא חטפה.

ניסן סלומינסקי: הר חברון היא בתוך הארבעים קילומטרים ולכן היא מקבלת בסך הכול 471.

יעקב ליצמן: השאלה כאן למה יש ישובים שנתנו הכול כמקדמה ויש ישובים שצריך לתת להם.

ניסן סלומינסקי: כולם קיבלו את זה.

יעקב ליצמן: לא.

יצחק כהן: איפה בועז?

יצחק כהן: בועז, מה עם הסטודנטים?

ניסן סלומינסקי: רואים שהר חברון לקחו רק 768 תושבים, למה?

ניסן סלומינסקי: כי לקחו רק את החלק של הר חברון שנמצא בתוך הארבעים קילומטרים.

יצחק כהן: בסדר, הבנו.

יצחק כהן: הבנו.

ניסן סלומינסקי: לא, לא הבנו.

אחמד טיבי: הבנו.

אחמד טיבי: מה זה לא הבנו?

אחמד טיבי: הבנו.

אחמד טיבי: עכשיו בוא נעבור לרביזיה של אלכס מילר.

ניסן סלומינסקי: לא.

ניסן סלומינסקי: הרביזיה תהיה מיד אחרי סוכות.

יצחק כהן: לא.

יצחק כהן: לשם מה קראת לנו?

יצחק כהן: זה היה על סדר היום.

אחמד טיבי: אתה יודע שהיום עיד אל אדחא.

אחמד טיבי: אני באתי בחג במיוחד כדי להצביע נגד הרביזיה שלו.

ניסן סלומינסקי: הישיבה נעולה.

אחמד טיבי: סיכמת את זה עם יש עתיד?

ניסן סלומינסקי: הישיבה נעולה.